LŠ: Ruselare pobedom zakomplikovao situaciju - Sportklub\nLŠ: Ruselare pobedom zakomplikovao situaciju\nVesti odbojka Autor:Jelena Trajković15. feb. 201722:55 > 23:25\nUtakmice petog kola Lige šampiona rešile su mnoge nedoumice oko plasmana u plej-of, a najzanimljivije je bilo u grupi C.\nPobede u toj grupi ostvarili su Ruselare i Halkbank, koji su tako zakomplikovao situaciju oko plasmana dalje. Ruselare je sa 3:2 pobedio Peruđu, koja je siguran učesnik završnog turnira kao domaćin, i tako ostao u igri za plej-of zajedno sa Belogorjem, koje je identičnim rezultatom izgubilo od tima iz Ankare.\nPeruđa je u Belgiji igrala bez prvog korektora Aleksandra Atanasijevića, Marko Podraščanin je upisao devet poena, a Mihajlo Mitić četiri, i to pošto je proveo svih pet setova na terenu.\nNa čelu te grupe Peruđa sada ima 11 bodova, dva više od Ruselara, a tri od Belogorja.\nPored Peruđe, plasman u nokaut fazu su obezbedili i Lube, Berlin, Dinamo, Zaksa, Zenit, Arkas i Modena.\nLube je zahvaljujući pobedi Berlina nad Aseko Rešovijom još u sredu obezbedio mesto u plej-ofu, ali je svakako upisao pobedu na gostovanju Dukli u Liberecu sa 3:1. Osvajač Kupa Italije se tako pridružio ekipi iz prestonice Nemačke u plej-ofu, a njihov međusobni duel odlučivaće ko će biti prvi, a ko drugi na tabeli. Oba tima sada imaju po 12 bodova.\nLube je do pobede predvodio Cvetan Sokolov sa 18 poena, dok je kapiten reprezentacije Srbije Dragan Stanković imao šest poena.\nU grupi A, moskovski Dinamo je prošao dalje posle pobede nad Istanbulom sa 3:0. Zaksa je obezbedila prvo mesto pobedom nad Nolikom dan ranije, pošto imaju 15 bodova, šest više od Moskovljana. Istanbul je na trećem mestu sa četiri boda, dok Noliko na začelju ima dva.\nSve je rešeno u grupi C, u kojoj su plasman dalje obezbedili Zenit iz Kazanja i izmirski Arkas. Zenit je sa 3:0 pobedio Pariz na gostovanju, dok je Arkas na svom terenu bio bolji od Fridrihshafena sa 3:2. Zenit na čelu tabele ima 15 bodova, Arkas ga prati sa devet, a slede Fridrihshafen sa četiri i Pariz sa dva.\nPlasman u plej-of pored dve najbolje ekipe iz svake grupe obezbediće i tri najbolje trećeplasirane. Mečevi poslednjeg kola na programu su 1. marta.\nO porazu ACH Voleja iz Ljubljane u Krajovi možete da čitate u posebnoj vesti.\nArkas VolleyballAsseco ResoviaCEV Champions leagueCucine Lube CivitanovaHalkbank AnkaraKnack RoeselareSir Safety Conad PerugiaVC BelogorieVC Dinamo MoscowVC Zenit-Kazan


Gojković: Uvodimo najsavremenije muzejske standarde - Politika - Dnevni list Danas\nPočetna » Politika » Gojković: Uvodimo najsavremenije muzejske standarde\nGojković: Uvodimo najsavremenije muzejske standarde\nMinistarka kulture i informisanja Maja Gojković izjavila je da da je cilj Zakona o muzejskoj delatnosti jačanje tih ustanova i uvođenje najsavremenijih muzejskih standarda.\n1Piše: Beta 31. marta 2021. 10.39 Izmenjeno: 11.33\n„Propisani su načini i uslovi kako se osnivaju muzeji da ne bi neko svako malo tvrdio da je osnovao muzej, određeno je kako da se čuva muzejska baština, kako se vodi dokumentacija, zatim primena digitalizacije i mnogi drugi elementi“, rekla je Gojković u Skupštini Srbije.\nOna je obrazlažući predlog poslanicima istakla da je pred njima prvi specijalizovani zakon o ovoj oblasti koja je bila zanemarena, a da su srpski muzeji mesto istorijskog pamćenja i imaju ulogu u očuvanju nacionalnog i kulturnog identiteta našeg naroda.\nOna je navela da Srbija ulaže značajna sredstva u obnavljanje velikih nacionalnih muzeja, ali i za niz manjih regionalnih i lokalnih muzeja.\n„Novina u zakonu je formiranje Saveza za muzeje Srbije i to je novo telo koje će raditi pri Narodnom muzeju“, rekla je Gojković i dodala da će direktori muzeja morati da imaju položen državni ispit.\nMinistarka je rekla i da će beogradski Narodni muzej promeniti ime u Narodni muzej Srbije, pošto u brojnim lokalnim sredinama postoje narodni muzeji.\nDolala je da je u Nacrtu zakona bio i Muzej Srpske pravoslavne crkve (SPC), ali da je posle razgovora sa patrijarhom dogovoreno da je potreban poseban zakon o muzejima SPC jer oni postoje i van Srbije.\nKada je reč o proglašenju stare i retke bibliotečke građe za kulturno dobro, Gojković je rekla da se svake godine saznaje za vrednu građu koja je bila skrivena od javnosti, te da se na predloženoj listi nalaze stare knjige, vredni unikatni primerci i izuzetna građa za proučavanje.\nPoslanici danas o muzejima i retkim knjigama\nZakonom se, kako je navedeno, uređuju uslovi i način obavljanja muzejske delatnosti, njena struktura i organizacija, uređenje i delokrug rada muzeja, način zaštite, korišćenja i obrade muzejske građe i vođenje muzejske dokumentacije.\nOdluka o proglašenju stare i retke bibliotečke građe sadrži listu od 720 starih i retkih knjiga koje će biti proglašene za kulturno dobro.\nZakone poslanicima obrazlaže ministarka kulture i informisanja Maja Gojkovič.\nMaja Gojković, muzeji, poslanici, Skupština Srbije\nGojković: Hitno obustaviti prodaju umetnina\n31. marta 2021. u 10.50\nDa li poslanici znaju nešto o tome ili …


"Podgorica film festival" dobitnik EFFE oznake :: Kultura\n"Podgorica film festival" dobitnik EFFE oznake\n16.04.2019 11:38 > 11:14 | Postavio/la: Ana Ašanin\nOvu oznaku inicirala je Evropska festivalska asocijacija (European Festivals Association), podržana od strane Evropske komisije i Parlamenta.\nŽiri je program PFF-a opisao kao „veoma značajan na lokalnom, međunarodnom i internacionalnom nivou“. Ističe se dosadašnji angažman PFF u području umjetničkog djelovanja, uključivanje lokalne zajednice u njegove aktivnosti, kao i međunarodno/evropski angažman festivala, posebno imajući u vidu budžet ove kulturne manifestacije i njegovu raspodjelu.\n„Od velikog značaja nam je to što smo dosadašnjim angažmanom Podgorica film festivala zavrijedili produžetak saradnje sa evropskim institucijama čiji kriterijumi izdvajaju festivale od značaja, i nagrađuju ih ovom etiketom. Pri apliciranju je potrebno ispuniti brojne zahtjeve koji su uglavnom orjentisani na kvalitet programa i inovativne pristupe međunarodnom i internacionalom angažmanu, sa akcentom na uključivanje lokalne zajednice u njegove aktivnosti“, navode organizatori PFF-a.


O nama - Pollino Plast\nPrivredno društvo za proizvodnju proizvoda od plastike POLLINO PLAST d.o.o., osnovano je 23.01.2012. privatnim kapitalom. Locirano je u Šimanovcima, opština Pećinci, pored auto puta Beograd – Zagreb, na 30km od Beograda.\nProizvodni pogon čini hala površine 1600 kvadratnih metara i visine 20 metara sa proizvodnim i skladišnim prostorom, mašine za brizganje plastike i ostala prateća oprema, te pomoćni prostor sa pratećim sadržajem.\nU proizvodnom pogonu, pored nekoliko manjih, posedujemo osnovnu i najveću mašinu za brizganje plastike sile stezanja 4500 tona, razmakom izmedju vodjica 2,43m za izradu delova do 60 kg težine, što predstavlja najveću mašinu na prostorima Ex-Yugoslavia, ovog dela Balkana i šire u krugu od 800 kilometara. Samim tim nas svrstava u red najkonkurentnijih dobavljača iz razloga blizine, i cene naših proizvoda kao i brzine i kvaliteta usluge koju pružamo našim klijentima.\nPrvi proizvod firme je boks paleta od polietilena, visoke gustine za transport i skladištenje voća i povrća dimenzija 1000 x 1200 x 785 mm. U planu su razne boks palete za industriju Euro palete, kao i kontejneri za komunalne potrebe za odlaganje otpada.\nNepovratna plastična ambalaža raznih dimenzija za pakovanje voća i porvrća se sve vise koristi za transport robe a po zahtevu Ruskih kupaca a naročito Magnita koji isključivo traži da se roba pakuje u plastičnoj ambalaži umesto u drvenoj ambalaži koja je do skoro bila neizbežna. Razlog je što plastična ambalaza nije podložna uticaju vlage, lakse se pakuje, vise staje robe u kamion oko 400 kg po kamionu se vise upakuje robe, može se i posle koristiti za razliku od drvene koja se baca itd….\nPreduzeće je početkom 2015. promovisalo politiku kvaliteta i vredno radi na implementaciji integrisanog sistema kvaliteta (ISO 9001:2008 (QMS), ISO 14001:2004 (EMS) i ISO 18001:2007 (OHSAS)). Više informacija o sertifikatima


Vlada Makedonije počela proces za promenu Ustava\nMile Bošnjakovski, portparol Vlade Makedonije\nVlada Makedonije usvojila je u ponedjeljak popodne na vanrednoj sednici predlog za izmenu Ustava radi promene imena države u "Severna Makedonija", na šta se obavezala sporazumom s Vladom Grčke.\nNa konferenciji za novinare portparol makedonske vlade Mile Bošnjakovski je rekao da će predlog za pristupanje ustavnim promenama sa smernicama odmah biti dostavljen parlamentu i da u Vladi očekuju da će poslanici sutra početi sa razmatranjem i doneti odluku o pristupanju promenama Ustava.\n"Sada svi poslanici, bez obzira kojoj partiji pripadaju, imaju istorijsku dužnost i obavezu pred građanima da obezbede put Makedonije ka stabilnosti, bezbednosti i ekonomskom prosperitetu. To je put ka EU i ka NATO, koji vodi preko dogovora Makedonije i Grčke", istakao je on.\nPrema njegovim rečima, od poslanika se "očekuje odluka u tom pravcu kao izraz poštovanja volje građana koji su glasali na referendumu, kao i volje oko 80 odsto građana koji se u kontinuitetu izjašnjavaju da odobravaju članstvo u EU i NATO".\nNa pitanje da li je obezbedjena podrška opzicionih poslanika VMRO DPMNE za potrebnu dvotrećinsku većinu, Bošnjakovski je izbegao da odgovori, rekavši da vlada očekuje da će poslanici slediti glas naroda, koji se, u velikoj većini izjašnjava za članstvo u EU i NATO.\n"Očekujemo da će poslanici slediti glas naroda, ono što su građani odlučili 30. septembra, ono što mi danas počinjemo kao proces je strateški interes Makedonije – članstvo u EU I NATO", rekao je portparol makedonske vlade.\nBošnjakovski je objasnio da su predviđena četiri ustavna amandmana, kojima će ispred imena države Makedonija biti dodata geografska odrednica "severna", biti izmenjena preambula i ojačane garancije za nepovredivost granice i teritorijalni integritet, kao i briga za Makedonce u dijaspori.\nDa bi u Sobranju izglasala ustavne promene, vladajućim strankama, SDSM i DUI, potrebna je dvotrećinska većina od 80 glasova, što znači da im je potrebna podrška najmanje devet poslanika opozicione koalicije VMRO-DPMNE.\nPremijer Zoran Zaev je, u danas objavljenom intervju za grčki "Euronews", rekao da Makedoniji nisu potrebni izbori, i da su toku konsultacije sa poslanicima oko podrške ustavnim izmenama.\nZaev je ranije najavio vanredne parlamenarne izbore do kraja novembra, ukoliko ne obezbedi dovoljnu podršku poslanika za izmenu Ustava.\nDogovorom sa Grčkom o rešavanju skoro trodecenijskog spora oko imena, predvidjeno ja da Makedonija do kraja godine usvoji ustavne izmene kojima će garatovati promenu imena u Severna Makedonija, kao i grčko priznavanje makedonskog identiteta, jezika, kulture.\nStoltenberg: Makedonija u NATO-u ako primeni sporazum sa Grčkom


EBU: Kolaps javnog servisa u BiH bi imao devastirajući efekt (na fotografiji: zgrada Radio-televizije BiH, Sarajevo)\n"Kolaps javnog servisa u BiH bi imao devastirajući efekt, ne samo na medijski sistem, već i na društvo koje je već etnički podijeljeno", upozorili je Evropska radiodifuzna unija u saopštenju za medije.\n"Od septembra prošle godine HT Eronet se potpuno povukao iz te priče, a nešto malo sredstva, u međuvremenu, prikupljano je dobrom voljom BH Telecoma i MTL-a. Evidentno je da je taj prihod iz mjeseca u mjesec u drastičnom padu, tako da je BHRT doveden u situaciju da ne može pokriti ni troškove minimalnog poslovanja", objašnjava generalni direktor BHRT-a Belmin Karamehmedović.\n"BHRT je stavljen na tzv. treću stepenicu sankcija koja podrazumijeva uskraćivanje svih usluga EBU-a. Na sljedećoj generalnoj skupštini, koja će se ove godine održati u junu u Dublinu, na dnevnom redu će biti isključenje BHRT-a iz članstva te organizacije. To bi bio jedinstven slučaj, presedan, a nadam se da BiH kao država to sebi neće dozvoliti", kaže Karamehmedović.\nNakon što je Odluka o plaćanju takse putem telekom operatera postala nevažeća, mjesec dana nakon toga, državni parlamentarci nisu podržali prijedlog koji je predviđao da se RTV taksa naplaćuje putem računa za električnu energiju. Od tada je Javni servis u BiH pušten "niz vodu", jer ne postoji zakonsko uporište na osnovu kojeg bi se prikupljala RTV pretplata koja u BiH iznosi 3,5 eura.\n"Apel EBU je samo još jedan glas koji ne dopire do gluhog uha bh. političara, odnosno državnih organa koji treba da reagiraju. Dakle, nema nikakvog drugog recepta osim da se politika natjera da provede ono što je minimum evropskih civilizacijskih standarda. Problem postoji već pet, šest godina. Eskalirao je u posljednjih godinu dana od kada je došlo do toga da je upitna održivost RTV sistema", kaže predsjedavjući Vijeća Regulatorne agencije za kominikaciju BiH (RAK) i nekadašnji član Upravnog odbora BHRT -a Plamenko Čustović.\nPlamenko Čustović: Problem godinama prisutan (na fotografiji: Desk BHRT-a)\n"Kroz ovaj primjer se možda najbolje oslikava sadašnja situacija u državi. Čini se da državu i državne isntitucije nitko ne želi, a da istodobno svi grade vlastite entitete i takva je situacija trenutačno na BHRT-u. Dakle, RTV Federacije BiH koji je vrlo blizak vladajućoj strukturi u Sarajevu, prije svega SDA (Stranka demokratske akcije), i RTRS (Radio-televizija Republike Srpske) koji je vrlo blizak SNSD-u (Savez nezavisnih socijaldemokrata) funkcioniraju na način kao emiteri stranaka na vlasti", navodi objašnjava član Upravnog odbora BHRT-a i novinar Večernjeg lista Zoran Krešić.\n"Entitetski emiteri ne poštivaju zakon, prikupljaju RTV pristojbu na svoje entiteske račune, umjesto na jedinstveni račun pri BHRT-u. Ja bih rekao da je to na granici kaznene odgovornosti i to praktično dovodi do toga da je BHRT u takvoj situaciji kakvoj jeste. Ali u slučaju da se BHRT slomi, neće postojati niti entiteski emiteri", dodaje Krešić.\nOsnovni model predviđa da tri konstitutivna naroda imaju vlastiti RTV servis. Tako bi BHRT 1 bio krovni i uslovno rečeno "građanski", dok bi ostala tri kanala bila na bosanskom, hrvatskom i srpskom jeziku – BHRT B, BHRT H i BHRT S).\n"Postoji vrlo bezbolno, jednostvano rješenje da se osigura stabilan izvor finansiranja. Međutim, kod nas se to uslovljava raznim drugim pitanjima, na primjer tzv. hrvatskim kanalom, što jedno sa drugim nema veze. Pravi način jeste osigurati finansiranje RTV servisa kao Javnog sistema u BiH, a tek onda se može razgovarati o svemu, pa i o novim kanalima", objašnjava Čustović.\n"Podjela Javnog sistema na tri etnička kanala znači gašenje i to nije rješenje. To je, zapravo, nastavak problema ili ishod svega onog što je od neuspostavljanja korporacije, pa do danas bio politički cilj", smatra Turčilo.


Ažurirana informacija 15 – Izjava generalnog direktora IAEA-e o situaciji u Ukrajini\nGeneralni direktor Rafael Mariano Grossi je izjavio da je Ukrajina danas obavijestila Međunarodnu agenciju za atomsku energiju (IAEA) da u cilju sigurnog upravljanja Nuklearnom centralom “Černobil” postaje sve hitnije i važnije da se rotira otprilike 210 pripadnika tehničkog osoblja i obezbjeđenja koji rade tamo otkako su ruske snage preuzele kontrolu nad lokacijom prije skoro dvije sedmice.\nSuprotno od sadašnje situacije sa zaposlenima koji se redovno rotiraju u operativnim nuklearnim centralama Ukrajine, ista smjena je na poslu u Nuklearnoj centrali “Černobil” otkako su ruske vojne snage ušle 24. februara na tu lokaciju akcidenta iz 1986. godine, u suštini živeći tamo prethodnih 13 dana, izjavio je regulator.\nUkrajinski regulator je dodao da zaposleni imaju hranu i vodu, te lijekovima do ograničenog stepena. Međutim, situacija za zaposlene se pogoršava. Regulator je zatražio od IAEA-e da predvodi međunarodnu podršku koja je potrebna da se pripremi plan za zamjenu sadašnjih zaposlenih i za omogućavanje efektivnog sistema rotacije u objektu.\nGeneralni direktor Grossi je više puta naglasio da zaposleni u nuklearnim objektima moraju imati mogućnost odmora i rada u redovnim smjenama, navodeći da je to ključno za ukupnu nuklearnu sigurnost. Kapacitet zaposlenih da donose odluke bez pretjeranog pritiska je među sedam nezamjenjivih stubova nuklearne sigurnosti i bezbjednosti koje je generalni direktor iznio na sastanku Odbora guvernera IAEA-e 2. marta, sazvanog da se razmotre implikacije situacije u Ukrajini za sigurnost, bezbjednost i zaštitne mjere.\n“Duboko sam zabrinut zbog teške i stresne situacije sa kojom se suočavaju zaposleni u Nuklearnoj centrali “Černobil” i potencijalnim rizicima koje to povlači za nuklearnu sigurnost. Pozivam snage koje imaju efektivnu kontrolu nad tom lokacijom da hitno omoguće sigurnu rotaciju zaposlenih,” rekao je generalni direktor danas.\nRukovanje nuklearnim materijalom u Nuklearnoj centrali “Černobil” je zasad zaustavljeno, dodao je regulator. Ova lokacija, smještena u Zoni isključenja, obuhvata dekomisionirane reaktore i objekte sa radioaktivnim otpadom. Regulatorno tijelo je navelo da može komunicirati sa centralom samo putem e-maila.\nU cilju pomoći u zaštiti nuklearnih objekata u zemlji, generalni direktor je izrazio svoju spremnost da otputuje u Nuklearnu centralu “Černobil” ili negdje drugdje da bi osigurao obavezivanje svih strana u konfliktu na sigurnost i bezbjednost svih ukrajinskih nuklearnih objekata.\nGeneralni direktor je takođe ukazao na to da je prekinut prenos podataka na daljinu iz sistema za monitoring zaštitnih mjera instaliranog u Nuklearnoj centrali “Černobil”. IAEA ispituje status sistema za monitoring zaštitnih mjera na drugim takvim lokacijama u Ukrajini i uskoro će dati informacije.\nU vezi sa statusom operativnih nuklearnih centrala u Ukrajni, regulator je izjavio da 8 od 15 reaktora u zemlji rade, uključujući dva u Nuklearnoj centrali “Zaporožje” koju od prošle sedmice kontroliraju ruske snage, te da zaposleni u centralama rade u smjenama. Regulator je rekao da su nivoi zračenja na lokacijama normalni.


Poljoprivredna proizvodnja u oblaku | PANTHEON Farming\nPoljoprivredna proizvodnja u oblaku\nBezbednosni standard i šifrovanje podataka\nPodaci korisnika se čuvaju u sigurnim centrima podataka, koji su sertifikovani u skladu sa strogim međunarodnim standardima. Ovi standarni obuhvataju i sigurnost od krađe ili uništenja podataka od strane hakera (obezbeđeno vatrenim zidovima, protokolima za šifrovanje itd), kao i zaštita od nesreća (zemljotresi, požari, itd).\nDa bi se sprečilo curenje podataka na putu od računara korisnika do centra podataka, komunikacija između PANTHEONA i servera je kodirana kroz SSL vezu. SSL veza (Secure Socket Layer) koristi najmoćnije algoritme i obično se koristi za kreditne kartice i ostale osetljive elektronske poslovne operacije. Sa PANTHEON Hostingom, podaci korisnika su sigurno zaštićeni u svakom delu procesa: od prenosa preko interneta do baze podataka u centru.\nŠta je PANTHEON Farming Hosting?\nPodaci uneti u PANTHEON Farming softver (npr. fakture, podaci o životinjama, računovodstvo, itd) su sačuvani u bazi podataka koja je obično locirana na namenskom serveru. Server je uvek aktivan tako da su podaci konstano dostupni. Pored toga, preduzete su odgovrajuće mere bezbednosti za sprečavanje gubitka podataka na nivou servera kao što su sigurnosne kopije, i fizička zaštita softvera.\nUobičajeno je da korisnik obezbedi opremu za server sa odgovarajućim održavanjem, ili da to reši preko pružaoca usluge. Sa našim hosting servisom, ne morate da brinete više, zato što su vaši podaci smešteni u centru podataka, gde su ispunjeni strogi bezbednosni i tehnički uslovi. To nije web aplikacija koja se pokreće preko pretraživača. Imaćete lokalno intstaliran vaš PANTHEON Farming, kao bilo koji drugi program, i povezanost sa bazom podataka preko interneta. Uvek postoji mogućnost da preusmerite bazu podataka na svoj računar, ukoliko budete želeli.\nNema potrebe za investiranjem u kupovinu vlastitog servera\nSvrha hostinga je da ponudimo manjim kompanijama i računovodstvenim firmama pristup najmodernijim poslovnim rešenjima.\nMnoge manje kompanije ne mogu sebi da priušte investicije koje su neophodne za ulazak u svet poslovne tehnologije – troškovi su jednostavno preveliki. Kao rezultat toga, veliki broj kompanija su bez održivog poslovnog rešenja ili se odlučuju za jeftine programe koji ne odgovaraju njihovim potrebama.\nRazvoj internet tehnologija i brzi rast prerađivačkih kapaciteta doveli su do pojave centara podataka koji se bave isključivo iznajmljivanjem informacionih tehnologija. Korisnici mogu da iznajme bazu podataka, ili internet server za pristupačnu cenu. Sama tehnologija bi bila izvan njihovih mogućnosti, ukoliko bi morali da je kupe.\nSa PANTHEON Hostingom, korisnici dobijaju najbolje od obe strane.\nCentri podataka nude najmoderniji hardver, i mogu da unajme PANTHEON poslovno rešenje od Datalaba. Jedina stvar koja je korisnicima potrebna je korisničko ime i šifra za ulogovanje u sistem, sve ostalo je već pripremljeno i uključeno u cenu. Dodatna prednost Hostinga je to što računovodstvene firme i njihovi klijenti mogu istovremeno da pristupe istim podacima (koji se nalaze na istom serveru), što smanjuje troškove računovodstva.


Korona virus u Kini\nKineske vlasti objavile su 31. 12. 2019. godine vest o većem broju slučajeva virusne upale pluća u gradu Vuhanu, provincija Hubei, uzrokovane novom vrstom korona virusa. Oboleli imaju simptome povišene temperature, otežanog disanja, te im je dijagnostikovana virusna pneumonija. Počeli su se pojavljivati novi slučajevi obolelih u raznim delovima NR Kine, ali i u svetu, uglavnom kod osoba koje su nedavno posetile grad Vuhan ili su bile u kontaktu sa takvim osobama. Potvrđena je mogućnost prenosa zaraze sa osobe na osobu. Kineske vlasti su, od 23. januara 2020. godine, izdale ograničenja putovanja u grad Vuhan i druge gradove u provinciji Hubei.\nKineska Nacionalna zdravstvena komisija saopštila je da se novi korona virus tretira kao epidemija A klase (u nivou zaraze kakva je kolera), što podrazumeva najstrožije standarde u prevenciji prijavljivanju slučaja i karantinskom radu.\nImajući u vidu da se aktuelna situacija u vezi sa izbijanjem korona virusa u NR Kini prati od strane Svetske zdravstvene organizacije, kao i Ministarstva zdravlja Republike Srbije i Instituta za javno zdravlje Srbije, našim građanima koji planiraju putovanje u NR Kinu, preporučuje se da slede preporuke za putovanja sadržane u zvaničnim saopštenjima izdatim od strane navedenih institucija.


Zaštita privatnosti digitalnih podataka – Towers Net – Technology & Inovation\nTowers Net - Technology & InovationVestiUncategorized @srZaštita privatnosti digitalnih podataka\nјун 6, 2016 јануар 24, 2017 By admin Uncategorized @sr\t0 Comments\nZaštita privatnosti digitalnih podataka\nPitanje digitalne privatnosti postaje sve izraženije poslednjih godina kao društveni i tehnološki problem. Usled činjenice da se uz razvoj i široku primenu tehnologije paralelno razvija i njena zloupotreba, pojam privatnosti definisan od strane Luisa Brandeisa i Samuela Vorena krajem 19. veka kao „pravo da budemo ostavljeni na miru“, danas postaje sve više okrenut ka problematici zaštite privatnosti komunikacije i sigurnosti podataka.\nDa je ovo pitanje već nekoliko decenija podrazumevano kao ozbiljna tematika govori i činjenica da je privatnost definisana kao jedno od osnovnih ljudskih prava u Univerzalnoj deklaraciji o ljudskim pravima Ujedinjenih nacija. Pravni okvir zaštite privatnosti podataka počeo da se razvija još sedamdesetih godina prošlog veka u Evropi. Danas obuhvata veliki broj međunarodnih dokumenata i zakona pojedinačnih država. Od značaja za zaštitu podataka u Republici Srbiji su međunarodni dokumenti Ujedinjenih nacija, regulativa Evropske Unije i naravno Ustav, Zakon o zaštiti podataka o ličnosti donet 2008. godine i Zakon o informacionoj bezbednost donet početkom 2016.\nIspunjavanje zakonskih obaveza o privatnosti podataka u digitalno doba podrazumeva i dobro poznavanje rizika koje kiber prostor donosi kao i metoda prevencije i odbrane od zloupotrebe. Kiber napadi više nisu retkost niti su jednostavno konstruisani. Brzina njihovog razvoja je vremenom sve veća pa je nepohodno da zaštita i odbrana održe barem isti tempo. Pre svega je potrebno shvatiti značaj i neophodnost pravovremene implementacije tehničke zaštite. Posledice njenog izostanka mogu biti ozbiljne i, bilo da su sudski sankcionisane ili ne, skoro uvek povlače ozbiljne financijske reperkusije.\nUgrožavanje integriteta podataka u savremenom kiber prostoru\nDanašnji kiber prostor nije okruženje u kojem je preporučljivo ostaviti bilo koji tip podataka nezaštićen, a tako nešto učiniti sa podacima o ličnosti je i zakonski kažnjivo. Rizici kojima su izloženi podaci i informacioni sistemi obuhvataju široki opseg napada. Oni mogu biti relativno jednostavni ali i visoko sofisticirani, najčešće u zavisnosti od koristi koja se napadom može ostvariti.\nPo zaštitu privatnosti i integriteta podataka naročito su značajni napadi koji bi doveli do neovlašćenog pristupa, izmene i preuzimanja podataka, slučajnog „curenja“, namernog ili nenamernog uništavanja ili, što je u poslednjih par godina naročit problem, njihovog namernog zaključavanja zarad ostvarivanja finansijske dobiti. Kiber kriminal dosegao je nivo razvoja koji daje tehničke mogućnosti napadaču da se na različite načine infiltrira u sistem koji čuva podatke i nakon toga načini štetu. Najznačajniji vektori napada su email korespondencija, nebezbedan pristup internetu i presretanje transfera osetljivih podataka.\nEmail komunikacija, uprkos svojoj širokoj primeni, donosi veliki broj bezbednosnih izazova. Najveći problem email poruka predstavljaju prilozi koje one sadrže ili linkovi koji se nalaze u tekstu poruke. Otvaranjem priloga ili linka zlonamerne poruke može da dovede do pokretanja skrivenog malvera različitih namena i dometa u pogledu štete koju može da načini.\nZlonamerne email poruke mogu najčešće da se klasifikuju u tri grupe: spam, phishing i spear-phishing. Problem spama je prisutan jako dugo. Zaštita od njega postoji i primenjuje se na tehničkom nivou ali su i sami korisnici email servisa dovoljno informisani da ga u principu prepoznaju i brišu iz svog inboksa. Međutim, što zbog sve kvalitetnije konstruisanih poruka, što zbog nepažnje, pada koncentracije ili zamora korisnika neretko se događa da se spam poruke otvore i da se tako napadaču otvore vrata u informacioni sistem.\nSpam je vremenom evoluirano u phishing (pecanje), napredniji vid napada preko email-a. Poruke su pažljivije konstruisane, njihov sadržaj i pošiljalac deluju legitimno ali ako se pažljivije pogledaju njihove karakteristike može se primetiti da su maliciozne. Za razliku od spama, phishing poruke su uglavnom napisane na jeziku koji potencijalna žrtva koristi u svojoj korespondenciji i manjeg je obima u količini poslatih poruka.\nPoslednji evolutivni nivo predstavljaju spear-phishing poruke koje su uglavnom u upotrebi prilikom ciljanih (APT) napada. Usmereni su ka malom broju email korisnika konkretne organizacije koja je meta napadača.\nInternet konekcija sistema koji skladišti osetljive podatke nosi slične rizike kao i otvaranje email poruka od strane njegovih korisnika. Web protokoli su sveprisutni, podržavaju web pretraživanje, mobilne aplikacije i veb servise. Međutim kompleksnost aplikacija koje ih koriste i opštost HTTP-a vodi do curenja informacija i može dovesti do zloupotrebe. Takođe pristupi nebezbednim stranicama može da dovede do prodora malvera u računar i informacioni sistem kojem on pripada.\nZnačajan vektor napada, takođe, predstavlja prenos fajlova sa osetljivim podacima preko nebezbedne konekcije ili prijem fajlova čija struktura i sadržaj nisu podrobno provereni.\nTehnička rešenja za očuvanje privatnosti i integriteta podataka\nRazvoj velikog broja kiber pretnji pratio je i razvoj tehničke zaštite privatnosti i integriteta podataka i informacionih sistema. Zaštitna rešenja su nastajala na osnovu potrebe da se spreče potencijalni vektori napada, određeni tipovi pretnji ali i da se ponude različiti nivoi bezbebednosti u skladu sa sigurnosnim potrebama i financijskim mogućnostima organizacije koja odluči da ih primeni.\nVelike kompanije i državne institucije širom sveta odavno su svesne neophodnosti očuvanja integriteta i privatnosti podataka koje čuvaju. Iskustva kompanija koje su pretrpele napade pokazuju da, pored neizbežnih pravnih konsekvenci, ni malo nije zanemarljiv gubitak poverenja klijenata i opadanje prihoda i ugleda. Tako se, iz zakonske i poslovne nužde, okreću primeni zaštitnih rešenja.\nMeđutim, jedan od trendova 2015. godine je to što se kiber kriminal u velikoj meri okreće ka srednjim i malim preduzećima. Uzrok tome je što su bili posmatrani kao „lake mete“ očekujući da zbog manjeg budžeta neće uložiti u zaštitu svojih podataka i sistema.\nZnačajno je i to da tehnička zaštita potrebna bez obzira na domen kojim se kompanija/organizacija /institucija bavi. Dokle god skladišti lične podatke dužna je da se brine o njima.\nIzbor rešenja može biti izvršen na osnovu nivoa zaštite koji je potrebno ostvariti, vektora napada koje treba štititi i finansijskih mogućnosti kojima se raspolaže.\nRešenje koje zaustavlja više vektora napada\nOrganizacije koje raspolažu manjim brojem zaposlenih, manjom infrastrukturom koju treba da štite i manjim budžetom, svoje informacije mogu da zaštite primenom rešenja koja brane od više vektora napada.\nOvakva rešenja vrše proveru više različitih tipova saobraćaja i sprečavaju ulazak zlonamernog sadržaja i curenje podataka. Filtriranje je potrebno izvršiti za tri najkritičnija tipa komunikacije (mail, web i file transfer). Postavljaju se na granici sistema organizacije i štite njenu celokupnu infrastrukturu.\nSprečavanje prodora zlonamernog sadržaja u sistem se pre svega može obaviti filtriranjem dolaznih datoteka vršenjem njihove dubinske provere. Dubinskom proverom analiza se unutrašnji sadržaj datoteka koji može biti različite strukture i karaktera. Datoteka može da ima u sebi druge datoteke, pa tako dubinska provera treba da bude višeslojna. Nakon provere datoteke je potrebno ponovo sastaviti uz izostavljanje pronađenih zlonamernih sadržaja. Blokiranje se primenjuje u slučaju prisustva aktivnih objekata kao što su skripte, interaktivne forme ili flash. Na taj način sprečava se da u sistem uđe spyware, ransomware ili neki drugi vid malware koji bi oštetio podatke, izbrisao ih, neautorizovano im pristupio ili omogućio njihovo curenje.\nZlonamernu prirodu datoteke napadači često pokušavaju da prikriju menjanjem njene ekstenzije. Tako jedna maliciozna skripta za postavljanje backdoor-a promenom ekstenzije može da postane .pdf ili .doc tekstualni fajl poslat uz komplementarnu poruku u mail-u, pa je potrebno da zaštitno rešenje bude sposobno da to prepozna.\nCurenje podataka u vidu nepromišljenog ili namernog slanja osetljivih podataka van sistema može da bude sprečeno odgovarajućom administratorskom politikom definisanom pomoću ključnih reči na osnovu kojih bi se vršila provera sadržaja koji izlazi iz sistema.\nJedno od rešenja koje se može preporučiti za zaštitu sistema od više vektora napada je SelectorIT, u proizvodnji kompanije YazamTech. Ovo rešenje vrši proveru i filtriranje različitih tipova datoteka koje ulaze u sistem. Ima mogućnost integracije sa popularnim aplikacijama za email, web pretragu i transfer fajlova a skeniranje vrši pomoću 13 antivirusnih rešenja bez međusobne kolizije.\nRešenja specijalizovana za pojedinačne vektore napada\nVeliki informacioni sistemi operatora ili kompleksnih organizacija mogu imati potrebu za kompleksnijom zaštitom, pa njihove potrebe ne može uvek da podmiri jedno rešenje koje pokriva sve potencijalne vektore napada. U tom slučaju primenjuju se zasebna rešenja za određene tipove komunikacija.\nKada je u pitanju zaštita privatnosti i integriteta podataka od posebnog je značaja u kompleksnim sistemima implementirati rešenja za zaštitu email komunikacije, pristupa internetu i transfera fajlova.\nZaštitna rešenja ovog tipa koriste različite mehanizme filtriranja saobraćaja. Preporuka autora je primena tehnologija koje pored ostalih metoda koriste i prekid TCP/IP konekcije na granici sistema. Ovaj pristup omogućava dodatni stepen izolacije štićenog sistema. Naime, za svaki dolazni tok saobraćaja prekida se TCP/IP konekcija i primljeni saobraćaj se analizira i filtrira. Nakon povere uspostavlja se nova TCP/IP konekcija koja omogućava prenos odobrenih podataka u drugu mrežu. Tako ni u jednom trenutku ne postoji TCP/IP konekcija koja povezuje obe mreže i daje napadaču uvid u nju.\nZaštita email komunikacije\nOrganizacije koje raspolažu velikom količinom mail saobraćaja, kao što su telekomunikacioni operateri ili druge organizacije koje imaju svoje mail servere, mogu da primene tome posebno namenjenu zaštitu.\nRešenja namenjena mail zaštiti omogućavaju administratoru da za specifične potrebe sistema formira posebna pravila za ograničavanje saobraćaja. Mogu da se definišu u zavisnosti od potreba poslovanja i da budu različita za pošiljaoca i primaoca ili različit tip poruke i sadržaja.\nDolazni mail saobraćaj je potrebno filtrirati tako da se spreči ulaz nebezbednih priloga koji u sebi sadrže ransomware, spyware ili skripte koje mogu da postave backdoor, dok se odlazni saobraćaj ograničava tako da iz sistema ne izađu poruke koje sadrže osetljive podatke.\nPoruke koje nisu u skladu sa bezbednosnom politikom mogu biti tiho odbačene, odbačene bez slanja povratnog izveštaja ili stavljene u karantin dok administrator ne odluči pojedinačno šta treba sa njima da bude učinjeno. Zaustavljanje lažnih email-ova i pokušaja socijalnog inžinjeringa se vrši proverom adrese pošiljaoca, autentifikacije i dodelom digitanih identiteta. Curenje podataka tokom tranzita poruke se dodatno može sprečiti upotrebom enkripcije.\nPrimer rešenja koje može da obezbedi visok nivo zaštite email komunikacije može biti Mail Guard proizvođača Deep Secure. Ovo rešenje je dizajnirano da štiti i od veoma naprednih napada i zloupotreba fokusirajući se na sadržaj. Preporučuje se njegova primena ukoliko je potrebna stroga kontrola ovog vida komunikacije.\nZaštita web komunikacije\nOrganizacije čiji sistemi upravljaju velikom količinom web saobraćaja imaju potrebu da taj saobraćaj prilagode svojim bezbednosnim politikama.\nRešenja za konrolu web saobraćaja vrše proveru korisnog segmenta HTTP paketa (payload) na različite vrste malvera i osetljive podatke. Dozvoljavaju administratoru da definiše bezbednosnu politiku na osnovu identiteta klijenta i servera i upotrebljene HTTP metode. To omogućava da se pravila posebno definišu da bi se ostvario najviši stepen bezbednosti.\nHTTP zaglavlja takođe mogu biti proverena, modifikovana ili potpuno uklonjena i zamenjena. Na ovaj način sprečava se upotreba cookies-a i tajnih tokova informacija koje bi koristio kontrolni centar naprednih napada. Kao primer rešenja koje štiti od napada koji može doći putem web saobraćaja može se uzeti srodno rešenje, Web Guard takođe proizvodnje kompanije Deep Secure. Namenjen je preciznoj kontroli saobraćaja Internet pretraživanja i web protokola koje koriste različite aplikacije za razmenu podataka.\nZaštita transfera datoteka\nOrganizacije koje imaju potrebu da pažljivo kontrolišu transfer datoteka sa Internet serverima ili imaju potrebu da razmenjuju datoteke između internih zona sistema mogu da primene rešenja za konrolu ovog vida razmene podataka. Bezbednosnim pravilima koje postavlja administrator ograničava se sadržaj i određuje kako se tretira datoteka koja se prenosi. Dubinskom proverom se uklanja malver i zaustavlja curenje osetljivih podataka.\nCurenje podataka može da bude sprečeno primenom bezbednosnih oznaka koje čine unapred definisane reči ili fraze. Prilikom transfera datoteka pored drugih provera vrši se i provera da li datoteka sadrži definisane reči ili fraze u svom sadržaju i pratećim karakteristikama (properties, header i footer).\nBezbednosna pravila mogu biti uslovljena identitetom klijenta koji se utvrđuju pomoću lozinke ili digitalnog potpisa. Na taj način se sprečava da neautorizovane osobe ostvare pristup datotekama sa osetljivim podacima. Primer rešenja koje može obezbediti siguran transfer datoteka sa osetljivim podacima je File Transfer Guard takođe proizvođača Deep Secure.\nRad ovog rešenja je zasnovan na terminaciji konekcije transfera i dubokoj proveri datoteka koje se razmenjuju pre nego što se uspostavi nova konekcija i obavi prenos do odredišta. Podržava prenos pomoću FTP protokola koji koristi različite konekcije za transfer datoteka i kontrolu sesije, pa se terminacija vrši za obe konekcije.\nZaštita posebno osetljivih baza podataka\nZaštita posebno osetljivih podataka se može konstruisati na različite načine. Postavlja se pitanje koji nivo zaštite je potreban, kakav pristup podacima se očekuje.\nNivo zaštite se definiše na osnovu nivoa rizika koji postoji u čuvanju osetljivih podataka. Obično se u osnovnim arhitekturama koriste firewall uređaji u kobinaciji sa IPS (Intrusion Prevention System) rešenjima.\nU pojedinim sistemima potrebno je napraviti posebno bezbedni i izolovani backup. Tada je moguće kao poseban vid zaštite upotrebiti jednosmerne data diode. Ovi uređaji su zasnovani na jednosmernom prenosu podataka. Jednosmernost može biti obezbeđena na softverskom i hardverskom nivou. Obično se hardverski nivo obezbeđuje upotrebom jednosmernih optičkih vlakana i koristi se kao dopuna već postojećoj softverskoj jednosmernosti zarad ispunjavanja različitih standarda zaštite.\nJednosmeran uređaj ovog tipa može biti postavljen na ulazu u backup sistem, tako da dozvoljava samo ulaz podataka u zaštićenu zonu. Na taj način omogućava se unos najnovijih podataka u skladištenu memoriju ali se sprečava njihovo curenje.\nDrugi način može biti njihovo postavljanje ispred sistema u kojem se čuvaju podaci kojima može biti dopušteno da napuste štićenu zonu ali je imperativ da njihov integritet bude apsolutno očuvan. U ovom slučaju dioda bi omogućila dostupnost podataka i sprečila njihovo kompromitovanje usled napada.\nPored same jednosmernosti, bitno je da data diode u sebi sadrže i mehanizme za kontrolu sadržaja koji bi uklonio potencijalne zlonamerne softvere. U prvom scenariju, bez ovakvog mehanizma moguće je da malver dospe do štićene zone i naruši integritet podataka iako nikako ne može da dovede do njihovog curenja.\nPrimera ovakvih uređaja ima više. Minerva dioda u proizvodnji kompanije Deep Secure nudi pouzdanu softversku jednosmernost prenosa podataka uz mogućnost primene i fizičke jednosmernosti. Naime, realizovana je u vidu dva servera (prijemni i predajni) koji se ako je potrebno mogu povezati optičkim linkom. Kao drugi primer može se uzeti Arow dioda u proizvodnji kompanije Somerdata. Ova data dioda je realizovana tako da je u potpunosti hardverski jednosmerna jer su predajni i prijemni moduli (dati u redundansi) međusobno povezani optičkim linkovima. Obe ove diode sadrže mehanizme za detekciju i uklanjanje zlonamernog sadržaja iz saobraćaja koji prolazi kroz njih.


Vučić: Srbija dramatično povećala ugled u SAD - 19.09.2015, Sputnik Srbija\nVučić: Srbija dramatično povećala ugled u SAD\nSrpski premijer Aleksandar Vučić istakao je da je ugled Srbije u Sjedinjenim Američkim Državama danas dramatično veći, što je veoma važno, jer se sve više... 19.09.2015, Sputnik Srbija\n10:37 19.09.2015 (Osveženo: 16:19 05.10.2015)\n© Foto : Vlada SrbijeDžon Keri i Aleksandar Vučić\n© Foto : Vlada Srbije\nSrpski premijer Aleksandar Vučić istakao je da je ugled Srbije u Sjedinjenim Američkim Državama danas dramatično veći, što je veoma važno, jer se sve više američkih investitora interesuje za ulaganje u našoj zemlji.\nPremijer je ukazao da je od osam ponuda za Telekom Srbije čak pet kompanija iz Amerike. Sa nekima će za mesec ili dva biti potpisan ugovor i oni će zaposliti, kako je najavio Vučić, između 2.000 i 3.000 ljudi.\nVučić: Amerika nas ne pritiska zbog Rusije\n15 Septembar 2015, 20:10\nOn je istakao da je poseta SAD bila važna za Srbiju i da su se domaćini trudili da se srpska delegacija oseća dobro, uvaženo i izuzetno poštovano.\n„Moram da kažem da sam veoma zadovoljan, pomalo impresioniran načinom razgovora sa potpredsednikom Džozefom Bajdenom, posebno imajući u vidu njegovu veliku porodičnu tragediju“, rekao je Vučić za TV „Pink“.\nBajden, dodao je, odlično poznaje Srbiju i o njoj govori sa poštovanjem.\nPrema njegovim rečima, SAD su veoma zadovoljne našim ekonomskim reformama, ali i poštuju srpsku reč, jer Srbija više nema različite priče za različite strane partnere, već svuda govori isto, kako u Briselu, tako i Moskvi i Vašingtonu.\nDa li Vučić zaista „nervira“ Ruse\n17 Septembar 2015, 17:45\n„I u Moskvu kada budem išao i sastao se sa predsednikom Vladimirom Putinom i premijerom Aleksejem Medvedevim i tamo ćemo reći da je strateški cilj Srbije EU i da želimo dobre odnose sa Rusijom“, poručio je on.\nVučić je kazao da je u SAD razgovarano o bilateralnim odnosima, i da je on istakao i govorio o slučaju Bitići, za koji je rekao da je naša obaveza, i da se radi o poštovanju principa prava i pravičnosti.


YU Build Srbija - Arhitektura i Građevinarstvo - Arhitektura i urbanizam\nNagrada iz fonda Aleksandar Šaletić\nWednesday, 21. April 2004.\nIsti autor arhitektonskog koncepta i enterijera objekta RTV Pink omogućio je prožimanje forme i funkcije u koherentnu celinu.\nTransparentnost je osnovni utisak o unutrašnjim izgledima ostvaren funkcionalnom koncepcijom centralnog hola i primenjenih materijala (staklo, metal…) što čini da ceo prostor poseduje dinamični karakter. Strukturni elementi su istovremeno i konstruktivno -estetski jer intoniraju karakter i atmosferu prostora i pretstavljaju glavne enterijerske akcente. Izražena je jaka, moderna personalnost, senzitivna upotreba detalja koji ne upadaju u oči već su deo celine i arhitektonskog rukopisa odgovarajućeg za elektronsko doba.\nPored osnovnog konceptualnog nivoa (funkcija, forma) objekat nudi i neke makroaspekte posmatranja, to jest aktivno učestvuje u kreiranju filozofije i imid`a Kompanije.\nProces realizacije objekta u Velikoj Britaniji\nTuesday, 20. April 2004.\nna primeru tržnog centra MARTINEU PLACE (Martino Trg) u Birmingemu\nPredmet ovog rada čini projekat i realizacija tržnog centra Martino trga u Birmingemu. Posebna pažnja je posvećena procesu realizacije ovog značajnog objekta, kroz detaljna objašnjenja uloge učesnika (investitora, projektantskog tima, izvođača). Projekat vredan nekoliko desetina miliona funti i odgovarajuće kompleksnosti, koji je realizovan u vreme znatno povećane ekonomske nesigurnosti 2001. i 2002. godine, sagledan je u okvirima makro trendova koji utiču na njegov ishod.\nInvestitor na projektu Martino trg bio je Land Securities, najveća britanska kompanija za razvoj i poslovanje nekretninama, po procenama iz 2002. Objekat je zidan u komercijalne svrhe, za tržište. U uslovima slobodnog tržišta, gde su legislatura i poreski sistem neminovno prilagođeni podržavanju zahteva tržišta, objekat je izgrađen sa ciljem da se proda ili izda nepoznatom korisniku.\nOpis statusa i uloge arhitekte u Velikoj Britaniji kao i proces projektovanja i realizacije komercijalnih objekata u uslovima slobodnog trzišta, može biti zanimljiv za našeg čitaoca s obzirom na orijentaciju naše zemlje ka ovom vidu poslovanja. Opisan je način formiranja honorara arhitekte i uloga jednog od profesionalnih udruženja britanskih arhitekata (RIBA), koje tradicionalno svojim članovima daje “vodič” za obračunavanje honorara u zavisnosti od tipa i veličine posla. U svetlu formiranja Inženjerske komore Srbije, britansko iskustvo može biti zanimljivo.\nU radu su izložene glavne faze projektovanja i izvođenja, kao što su feasibility faza, faza idejnog projekta, zatim faza detaljnog projekta, tender, ugovaranje, izvođenje.\nSavremena interpretacija tradicionalnih arhitektonskih obrazaca u seoskoj arhite\nMonday, 19. April 2004.\nTradicionalno graditeljstvo u selima Srbije je znak identiteta. Kako se vremenom gube materijalni ostaci te arhitekture a počinje da dominira izgradnja koja nije prilagođena seoskim uslovima i standardima učinjeno je nekoliko pokušaja da se u našem selu sačuva izvornost. Ostvarenje kontinuiteta je moguće samo ako se dobro izuče principi prošlosti i primene na savremen i tehnološki unapređen način. Pored teoretske analize ovim radom se daje i praktičan, modelski, predlog rešavanju problema u segmentu kuće za stanovanje koja je rastuća i fleksibilna.\nOdjeci naučnog skupa planiranje i implementacija\nSunday, 18. April 2004.\n(Beograd, 20-21. jun 2002. grodine) Prostor Srbije, inače jedan od osnovnih društvenih i državnih resursa i materijalna, ekološka i kulturna osnova razvoja, u velikoj meri je zapušten i neuređen, a uz to se često koristi neadekvatno odnosno nefunkcionalno. Ovakvo nepovoljno stanje prostora ima velik broj manifestacija\nStambeni objekat Kaldera - Banjaluka\nARHITEKTURA I ZANAT\nU radu su analizirani višeslojni izrazi kojima se služio arhitekta prilikom projektovanja stambenog objekta u Banjaluci. To su pre svega mesto – lokacija – ugaoni motiv, kao izraziti likovni akcenat zdanja. Zatim sledi analiza primenjenih materijala, njihova obrada i ostvareni efekti. Istaknuto je zanatsko umeće, koje je zahtevalo blisku saradnju na relaciji graditelj – majstor. Analizirana je unutrašlja organizacija ovog, po svemu, nestandardnog stambenog objekta.\nSavremeni urbanizam i graditeljsko nasljeđe. Retrospektiva i perspektive\nNa početku prvog vijeka trećeg milenijuma prirodno je i potrebno da se osvrnemo na prethodno stoljeće, kako bismo bolje sagledali i jasnije profilisali teoretske postavke i praktične rezultate evolucije savremenog urbanizma u njegovom odnosu prema graditeljskom nasljeđu. Kroz retrospektivu iskustava spoznajemo stvarnu poziciju sa koje krećemo u traženju rješenja ka boljem, ugodnijem životu u skladu sa svim mogućnostima novog doba i prema senzibilitetu savremenog čovjeka.\nUrbanističko planiranje u Jugoslaviji u 20-tom veku:\nPRIMER BEOGRADA* Začeci urbanističkog planiranja u Jugoslaviji se obično smeštaju u rane tridesete godine i identifikuju sa donošenjem Građevinskog zakona 1931. god., prvog normativnog akta kojim se reguliše izgradnja gradova i varošica. Iako je Zakon sam po sebi bio izuzetno napredan za to doba, planiranje je bilo u sasvim elementarnom obliku, u granicama projektovanja i građevinske regulative.\nU današnjem značenju reči, planiranje se javlja nakon drugog svestskog rata kada se i ideja o dugoročnom planiranju grada učvršćuje kao sastavni deo opštih ideoloških opredeljenja. Ovo smeštanje u društveno- politički kontekst i opredeljuje jedan broj autora, koji smatraju da se o planiranju gradova može govoriti tek sa donošenjem Osnovne uredbe o generalnom urbanističkom planu 1949. god. Razvojni put koji je potom usledio krakterišu brojne promene kao odraz opštih kretanja u društvu, uticaja iz drugih sredina ili susednih disciplina, da bi se sredinom šezdesetih godina konačno formirao model koji je, uz izvesne modifikacije na metodološkom planu i u okviru relevantnih pitanja procedura i ingerencija, ostao nepromenjen skoro do današnjih dana.\nU pogledu dugoročnog planiranja grada, generalno planiranjje je tokom čitavog ovog perioda jedini institucionalizovani modus delovanja. Praćenje njegovog razvoja je zapravo praćenje razvoja jednoga modela. To ne znači da se paralelno nisu javljale i drugačije ideje ili da nije bilo nastojanja koja bi vodila eventualnoj alternativi. Naprotiv, usaglašenost, čak ni u vreme pune primene nije postojala,ali je isto tako očigledno da se nijedna paralelna ideja nije izdvojila i razvila u značajniji pravac koji je mogao zameniti postojeći.


Olimpijski kvalifikacioni turnir - Jump Inn Hotel Belgrade\nOlimpijski košarkaški kvalifikacioni turnir u Srbiji održaće se u beogradskoj Kombank Areni od 4. do 9. Jula 2016. godine u organizaciji Međunarodne košarkaške organizacije (FIBA).\nNa svakom od tri košarkaška kvalifikaciona turnira za Olimpijske igre u Rio de Žanairu samo prvoplasirani, odnosno pobednici, idu u Rio. Kvalifikacije će igrati Srbija, Italija, Francuska, Češka, Grčka, Kanada, Meksiko, Novi Zeland, Portoriko, Iran, Japan, Filipini, Senegal, Tunis i Angola, dok su pozivnice FIBA za učešće u kvalifikacijama dodeljene Hrvatskoj, Turskoj i Letoniji. Na turniru u Beogradu učestvovaće Češka, Letonija, Japan, Portoriko, Angola i domaćin Srbija, raspoređene u dve grupe iz kojih će se ići dalje u polufinale.\nZbog sukoba između organizacija FIBA i Evroliga postavljalo se pitanje da li će se kvalifikacioni turnir ipak odigrati u Beogradu, ali je na kraju ipak potvrđeno da će prestonica Srbije uživati u kvalitetnoj košarci i uvertiri za Olimpijske igre u Rio de Žanairu. Reprezentacija domaćina, predvođena legendarnim Saletom Đorđevićem, je favorit na turniru, kako zbog kvaliteta tima, tako i zbog prednosti domaćeg terena koju će osigurati hiljade navijača u Kombank Areni.\nOlimpijski kvalifikacioni turnir ulaznice\nDnevne ulaznice za Kvalifikacioni turnir za Olimpijske igre u Rio de Žaneiru su pušene u prodaju prodaju, saopštio je Košarkaški savez Srbije, i to ulaznice za grupnu fazu takmičenja, za polufinalne utakmice 8. jula, kao i za finale. Od kraja maja u prodaji nisu kompleti karata i do kraja turnira će moći da se kupe samo dnevne karte.\nDnevne karte koštaju od 400 do 1.800 dinara za utakmice u grupnoj fazi takmičenja. Za polufinalne mečeve koji su na programu 8. jula karte koštaju od 400 do 2.200 dinara, dok će za finale, koje je na programu 9. jula, ulaznice koštati 400, 600, 800, 1.800, 2.200 i 2.600 dinara.\nUlaznice se mogu kupiti na svim prodajnim mestima Eventima širom Srbije, kao i putem internet stranice Eventima.


Обрачун са опозицијом у ЦГ: Испред Скупштине ухапшен Небојша Медојевић (ВИДЕО) - Нови Стандард\nObračun sa opozicijom u CG: Ispred Skupštine uhapšen Nebojša Medojević (VIDEO)\n30.11.2018. 12:01 16.07.2020.\nAndrija Mandić rekao da se Crna Gora nalazi na ivici građanskog rata\nRano jutros, nakon završetka skupštinskog zasedanja, policija uhapsila poslanika Demokratskog fronta Nebojšu Medojevića i sproveli ga u zatvor u Spužu.\n„Sumnjamo da se isto sprema i Milanu Kneževiću“, naveo je Radunović, dodajući da je Medojević „presretnut „maricom“ na Bulevaru Svetog Petra Cetinjskog i da je uhapšen“.\n„CG NA IVICI GRAĐANSKOG RATA“; KNEŽEVIĆ: NE PREDAJEM SE\nNakon hapšenja jednog od lidera Demokratskog fronta Nebojše Medojevića, iz DF upozoravaju da je Crna Gora na ivici građanskog rata.\nTo je izjavio Andrija MAndić, dok je drugi lider DF Milan Knežević poručio da se neće dobrovoljno predati policiji i da će s kolegama do daljeg ostati u parlamentu.\nMedojević, koji je i predsednik opozicionog Pokreta za promjene, uhapšen je po nalogu Višeg suda u Podgorici u predmetu povodom tvrdnji o primanju i davanju mita, saopštio je MUP Crne Gore.\n„Ovo je nešto što se još nikad nije desilo u Crnoj Gori, da se poslanik za izgovorenu reč, bez skidanja imuniteta stavlja u zatvor. Ovo je prvorazredni skandal i po proceni DF, Crna Gora se nalazi na ivici građanskog rata“, istakao je Mandić.\n„Očigledno je realizovana namera Višeg suda da Nebojšu Medojevića stave u zatvor zbog toga što su procenili da nije svedočio onako kako su se nadali, a ovde vidite da stoji još jedna marica koja čeka Milana Kneževica kako bi i njega poveli u zatvor“, rekao je Mandić na konferenciji za novinare.\nPoslanik Demokratskog fronta Milan Knežević poručio je da se neće dobrovoljno predati policiji i da će, zajedno sa kolegama iz tog političkog saveza, do daljeg ostati u parlamentu Crne Gore.\nOn je novinarima u četvrtak uveče, nakon susreta sa predsednikom parlamenta Ivanom Brajovićem, kazao „da je poslanik DF-a Nebojša Medojević večeras kukavički, brutalno, protivustavno i nezakonito uhapšen“, prenosi RTCG.\n„I ranije sam saopštio da nemam nameru da se dobrovoljno predam, i ja ću, zajedno sa kolegama, poslanicima DF-a, ostati u Skupštini do daljeg“, rekao je Knežević.\nNakon razgovora s Brajovićem i potpredsednikom parlamenta Branimirom Gvozdenovićem, Andrija Mandić je rekao da su otvorili temu koja opterećuje javnost. „Imaćemo i kolegijum u 12 sati, koji će se odrediti prema hapšenju Medojevića, koji je uhapšen bez skidanja poslaničkog imuniteta“, kazao je Mandić.\nMedojević, poslanik u Skupštini Crne Gore uhapšen je bez ukidanja imuniteta i sproveden je u Zavod za izvršenje krivičnih sankcija (ZIKS). Viši sud u Podgorici odredio je Medojeviću pritvor u trajanju do dva meseca jer je odbio da svedoči u predmetu formiranom u Specijalnom državnom tužilaštvu zbog javno izgovorenih tvrdnji da navodno zna da bivšem gradonačelniku Podgorice neće biti određen pritvor iz razloga što je Glavni specijalni tužilac primio mito u iznosu od 100.000 evra, navodi se u saopštenju dostavljenom Tanjugu.\nCG: PRISAJEDINjENjE SA SRBIJOM NIŠTAVNO\nPoslanici crnogorskog parlamenta usvojili iza ponoći predlog rezolucije po kojom se odluke Podgoričke skupštine proglašavaju ništavnim.\nPodsetimo, rezolucijuprotiv odluka iz 1918, o prisajedinjenju Kraljevine Crne Gore Kraljevini Srbije, tražoi su poslanici vladajuće DPS.\nRTCG prenosi da je u glasanju učestvovao 61 poslanik, 46 je bilo „za“, 15 „protiv“, a nije bilo uzdržanih, a rasprava je trajala više sati.\nTokom višečasovne debate koja je prethodila glasanju, crnogorski ministar pravde Zoran Pažin kazao je da „rezolucija usmerena protiv aktuelnih pokušaja da se unizi crnogorski državni identitet, zloupotrebom jednog tragičnog događaja u crnogorskoj istoriji“.\n„Sazrelo je vreme da u Crnoj Gori jednom za sva vremena utemeljimo crnogorski državni identitet. Sviđalo se to nekome ili ne, ceo svet danas državljane Crne Gore zove Crnogorcima, kao što državljane Nemačke zove Nemcima, a državljane Francuske Francuzima. Vreme je da i mi u Crnoj Gori sa ponosom prihvatimo identitet po kojem nas ceo svet prepoznaje“, rekao je Pažin.\nOpozicioni Demokratski front je predložio da se na dnevni red stavi i njihova rezolucija „Nikada više 1916“, kojom se, kako je objasnio Andrija Mandić, osuđuje kapitulacija Crne Gore.\n„Svi se stidimo odluke kralja Nikole i tadašnje vojske da položi oružje. 1918 se požnjelo ono što se 1916. posejalo“, rekao je Mandić. Mandićev predlog, međutim, nije prošao. Predlog rezolucije vladajuće koalicije obrazložio je poslanik DPS Branimir Gvozdenović, koji je rekao da je „reč o dokumentu o nepravdi nanetoj Crnoj Gori“.\n„Svedoci smo činjenice da se zanemarivanjem nelegalnosti Podgoričke skupštine danas pokušava dovesti u pitanje suverenitet i nezavisnost Crne Gore. Želimo da istorijske fakte stavimo u prvi plan“, rekao je Gvoydenović.\nPoslanik opozicionog Demokratskog fronta Slaven Radunović rekao je da se, kada bi danas dedovi onih koji su predložili ovu rezoluciju znali o čemu se ovde raspravlja, prevrtali u grobu. „Ali mi koji smo vaši savremenici, nismo iznenađeni“, rekao je Radunović.\nU Podgorici je večeras održana i protestna šetnja pod sloganom „Nikad više 1918“ koju je organizovala nevladina organizacija „Dukljani“, sa čijeg skupa je poručeno da se „više nikad ne sme desiti da iko u Crnoj Gori slavi izdaju Crne Gore“.\nIzvor Tanjug/B92, 30. novembar 2018.\nPreporučujemo1918Andrija MandićDemokratski frontĐukanovićMedojevićopozicijaPodgorička skupštinaSrbi u Crnoj GoriCrna Gora


INFOhome ISTORIJAT – INFOhome d.o.o. Beograd\nMultiMedijalna Kutija – MMK\nINFORMATIČKI I PAMETNI DOM\nSIGURNOST & PROTIVPOŽARNOST\nINFOhome ISTORIJAT admin 2014-04-02T08:55:56+01:00\nPreduzeće INFOhome je osnovano 1996. godine od grupe istraživača Laboratorije za računarsku tehniku Instituta u Vinči, sa tada već petnaestogodišnjim iskustvom u oblasti računarskih komunikacija.\nSamo ime INFOhome govori o želji da se spoje dve oblasti: informatičko-komunikacione tehnologije (IKT) i građevina. Rezultat je Informatički dom (infohome) koji predstavlja osnovu za Pametne stanove i zgrade, kao i fizičku infrastrukturu za Data centre.\nZahvaljujući svojoj opredeljenosti INFOhome je pionir na našim prostorima u oblasti fizičke infrastrukture računarskih-komunikacionih mreža. Stalnim uvođenjem novih tehnoloških rešenja kao i novim brendovima postaje kvalitativni lider u ublasti strukturnog kablovskog sistema (SKS). Na tržište dovodi poznate brendove iz oblasti strukturnog kablovskog sistema kao što su Panduit, Belden, Conteg, Excel, Legrand, Keline, EFB-Elektonik i dr.\nPonuda je različitog cenovnog razreda ali uvek sa nivoom kvaliteta koji mogu da potvrde najpoznatije svetske labaratorije DELTA, 3P i GMHT svojim atestima. To ujedno znači da imamo najkvalitetniju i najširu ponudu u ovoj oblasti.\nIskustvo od preko 30 godina u komunikacijama dalo je sigurnost za razvoj domaćeg brenda u oblasti strukovnog kablovskog sistema – ICOM®. Brend je razvijen, brendiran i atestiran (RATEL)2012. godine od kada je isporučeno preko 15.000 komunikacionih ormara (MMK i rack ormara) sa svom potrebnom opremom (RJ45 utičnice, patch paneli, data kablovi).\nDa bi upotpunio ponudu opreme neophodne za izradu pametnih stanova idata centara INFOhome širi svoju delatnost na elektro-instalacije i sigurnosnu opremu. Godine 2002. INFOhome postaje distributer italijanske firme Dierre (jednog od najvećih svetskih proizvođača vrata) u oblasti sigurnosnih i protivpožarnih vrata, 2006 godine firme Forster u oblasti protivpožarnih pregrada, a 2005. distributer firme Legrand, jednog od dva najveća svetska proizvođača opreme u oblasti elektro-instalacija.\nDanas u okviru kompanije INFOhome postoje oblasti: Računarske komunikacije, Data centri, Pametni i informatički stanovi, Elektro instalacije (slaba i jaka struja), Osvetljenje kao i Sigurnosna i protivpožarna oprema.\nGeneralno opredeljenje firme jeste da prati razvoj u ovim oblastima na svetskom nivou, da novine uvodi na domaće tržište, ali ne samo kao posmatrač već i da u što većem obimu organizuje sopstveni razvoj i proizvodnju u našoj zemlji.\nNa kraju ili na početku INFOhome je distributerska kuća koja se ne takmiči sa svojim klijentima i partnerima. Politika kompanije je da ne učestvuje na tenderima i da ne isporučuje opremu krajnjim korisnicima.\nINFOhome je kompanija sa dugogodišnjom tradicijom u oblasti računarskih komunikacija, elektroinstalacija, sigurnosti i protivpožarnosti.\nSem distribucije opreme, Infohome nudi pomoć u projektovanju, a bavi se razvojem proizvoda za komunikacije, data centre i pametne stanove.\nČlan NAUČNO-TEHNOLOŠKI PARK,\nBraće Ribnikar br.54, Beograd


UNDP: Što više žena u vojskama zemalja zapadnog Balkana | Bedem.rs\nUNDP: Što više žena u vojskama zemalja zapadnog Balkana\nAutor: bedem.rs, UNDP\nVrijeme je da se mnogo veći broj žena pridruži redovima vojske na zapadnom Balkanu, zaključak je Programa Ujedinjenih nacija za razvoj (UNDP), po završetku prve faze trogodišnjeg programa u okviru kojeg je obučeno više od 4.000 pripadnika/ca vojnog kadra na temu rodne ravnopravnosti.\n"Rodna ravnopravnost u vojsci i u svim javnim institucijama nije samo pitanje ljudskih prava, već je i od suštinske važnosti za odgovorne institucije, što je preduslov za održivi razvoj", rekla je Ajše Džihan Sultanolu (Ayse Cihan Sultanoğlu) pomoćnica generalnog sekretara UN-a i direktorka regionalnog biroa UNDP-a za Evropu i Zajednicu nezavisnih država.\nIako je reforma sektora bezbjednosti u ovom regionu dugo bila usmjerena na obezbjeđivanje civilnog nadzora oružanih snaga, broj žena i prilike za njihovo učešće u donošenju odluka su i dalje ostali ograničeni, posebno kada su u pitanju rukovodeće i komandne pozicije.\n"Žene čine samo šest do devet odsto sastava oružanih snaga na Zapadnom Balkanu, pri čemu je regrutovanje žena počelo tek prije nekoliko godina. Mnoge žene koje su stupile u vojnu službu bivaju stigmatizovane, a ponekad se suočavaju i sa nasiljem od strane svojih kolega muškog pola", konstatuje predstavnica UNDP.\n- Učešće žena u mirovnim snagama doprinosi da mirovnim procesima -\nKako je ocjenjeno danas na završnoj konferenciju održanoj u Beogradu pod nazivom „Jačanje regionalne saradnje u oblasti uvođenja rodne perspektive u reformu sektora bezbednosti na Zapadnom Balkanu” , povećanje i zadržavanje većeg udjela žena u uniformi ne samo da proširuje njihove mogućnosti u karijeri, već i promoviše efikasnije i odgovornije oružane snage.\nU isto vrijeme, time se pruža pomoć vojsci u ovim zemljama kako bi bile bolje pripremljene za slanje mirovnih misija u druge delove svijeta.\nUčešće žena u mirovnim snagama je doprinjelo da mirovni procesi budu djelotvorniji širom svijeta.\nFinansiran od strane Norveškog ministarstva spoljnih poslova, Švedskih oružanih snaga i UNDP-a, program je pospešio regionalnu saradnju na planu rodne ravnopravnosti u vojsci fokusirajući se na obezbjeđivanje bolje integracije, zadržavanja žena u vojsci i njihovog profesionalnog razvoja.\nPored toga, postignuto je veće učešće žena u donošenju odluka, kao i rodno senzitivna promena organizacione kulture Ministarstava odbrane (MoD).\nZahvaljujući ovoj inicijativi i kao dio ovog programa, ministarstva odbrane četiri žemlje su sarađivala na izradi Studije o položaju žena u oružanim snagama u kojoj se navode mere za poboljšanje rodne ravnopravnosti.\nNa kraju, uz prisustvo žena u vojsci koje služe kao uzori, program ima za cilj poboljšanje rodne ravnopravnosti i osnaživanje žena u drugim profesijama i disciplinama u ove četiri države.\nZoran Đorđević, ministar odbrane Republike Srbije, Marina Pendeš, ministrica odbrane Bosne i Hercegovine, Marija Rashkovska, državna savetnica bivše Jugoslovenske Republike Makedonije, Goran Svilanović, generalni sekretar Saveta za regionalnu saradnju i Arne Sannes Bjørnstad, ambasador Ambasade Kraljevine Norveške u Beogradu, učestvovali su na konferenciji.\nOvu inicijativu sprovodi UNDP-ov Centar za kontrolu lakog naoružanja u jugoistočnoj i istočnoj Evropi (SEESAC)\n- UNDP pomaže razvoj i napredovanje Srbije ka EU -\nPmoćnica generalnog sekretara UN, pomoćnica administratora UNDP-a i direktorka Regionalnog biroa za Evropu i Zajednicu nezavisnih država Ajše Čihan Sultanoglu susrela se tokom posjete Beogradi i sa premijerom Srbije Aleksandrom Vučićem.\nVučić je tokom ovog susreta iskazao zahvalnost na pomoći koju je UNDP pružio tokom poplava 2014. godine, bez koje Srbija ne bi mogla tom brzinom da prevaziđe krizu, kao i na pomoći oko izgradnje infrastrukturnih projekata.\nKancelarija UNDP-a u Srbiji imala je značajnu ulogu u mobilizaciji pomoći tokom poplava. Ukupna vrijednost projekata koje je UNDP sproveo u Srbiji, u periodu od 2010. do 2015. godine, izvan pomoći koja je bila usmjerena za sanaciju posledica poplava, iznosi preko 38 miliona dolara.\nCilj UNDP-a je da pomogne razvoj Srbije i njeno napredovanje ka članstvu u EU, zaključeno je tokom ovog susreta.\nUNDP djeluje u pravcu iskorenjivanja siromaštva i nezaposlenosti, poboljšanja energetske efikasnosti i zaštite životne sredine, kao i unaprejđenja rodne ravnopravnosti i položaja manjinskih grupa, istakla je Sultanoglu.\nTokom sastanka postignut je dogovor o zajedničkoj saradnji Republike Srbije i UNDP-a sa Evropskom investicionom bankom (EIB) u obezbjeđivanju povoljnijeg privrednog i preduzetničkog ambijenta.\nRad UNDP-a bio je posebno usmjeren na sprovođenje Milenijumskih razvojnih ciljeva, koje je Srbija uz pomoć ove organizacije uspjela da ostvari, i to prepolovljavanjem siromaštva pre roka.\nUNDP je prisutan u skoro 170 zemalja i teritorija, i pomaže u iskorjenjivanju siromaštva, kao i smanjenju nejednakosti i socijalnog isključivanja.\nUNDP pruža podršku zemljama u razvijanju politika, liderskih vještina, kapaciteta za uspostavljanje partnerstava, institucionalnih kapaciteta, kao i da postanu otpornije radi postizanja održivih razvojnih rezultata.


► Jovanović: Vlast zakonom pokriva korupciju u vezi sa metroom\nOcenio je da je prevashodni cilj predloga tog zakona izbegavanje tendera za beogradski metro, o čemu je SZS i ranije upozorio javnost.\nJovanović je rekao da vlast tako namerava da "isplati 4,4 milijarde evra za njihov\nprojekat metroa, što je duplo više od realne cene".\n"Ovim predlogom zakona se ukidaju tenderi i za velike projekte, što otvara nove i neslućene mogućnosti za korupciju, kriminal i krađu. Tekst zakona je potvrda da vlast namerava da najveće investicije realizuje direktnim i sumnjivim pogodbama, bez javnog nadmetanja i omogućavanja slobodne konkurencije", naveo je Jovanović u pisanoj izjavi.\nKao "naročito skandalozno", Jovanović, koji je i potpredsednik Narodne stranke, ocenio je to što bi se "zakonom ukinula obaveza raspisivanja tendera u svim fazama velikih projekata, počev od izrade studije izvodljivosti, preko izvođenja, do njegovog finasiranja".\n"Ovakvim zakonom se podriva pravni sistem Republike Srbije, legalizuju pljačka i korupcija, a Srbija delegira u rang autokratskih banana država. Upravo zbog izbegavanja tendera i veštačkog naduvavanja cena kapitalnih projekata, Srbija je od dolaska SNS-a na vlast dodatno zadužena za osam i po milijardi evra", naveo je Jovanović.\nŠef odborničke grupe Saveza za Srbiju (SzS) u Skupštini grada Beograda Nikola Jovanović izjavio je danas da je petogodišnji plan gradske vlasti za čistiji vazduh samo krizni politički...\nNadežda Gaće: Zašto ne 2%\nSNS predlaže smanjenje cenzusa za ulazak u parlament za pojedinačne stranke. Zapravo predsednik Vučić je lansirao tu ideju. Izgleda da nije baš tako. Predlog je ne parlamentu nego radnoj grupi...


Todorović: Air Montenegro i tokom zime nastavlja da leti za Beograd – Bankar.me\nTodorović: Air Montenegro i tokom zime nastavlja da leti za Beograd\nNovember 2, 2021 AVIO SAOBRAĆAJ, CRNA GORA, SVE VIJESTI Leave a comment\nAir Montenegro i tokom zime nastavlja letove ka Beogradu, koji je i jedno on najvažnijih komercijalnih tržišta crnogorske nacionalne avio-kompanije. Putnicima iz Beograda su na raspolaganju svakodnevni letovi koji se obavljaju modernim letjelicama Embraer 195.\n“Srbija je jedno od najvažnijih tržišta za kompaniju Air Montenegro. Naš komercijalni saobraćaj je uspostavljen 10. juna ove godine upravo letom za Beograd, jubilarni hiljaditi let ostvarili smo baš na liniji Podgorica-Beograd, a za samo četiri mjeseca redovnog saobraćaja prevezli smo rekordnih 63.000 putnika između Srbije i Crne Gore. Pošto naše zemlje ne povezuje samo turizam, nego i razvijeni kulturni, porodični i ekonomski odnosi, i tokom zimske sezone ćemo nastaviti sa letovima ka Beogradu iz Podgorice i Tivta”, rekao je Predrag Todorović, izvršni direktor kompanije Air Montenegro.\nKompanija Air Montenegro osnovana je februara 2021. godine. Prvi čarter let je imala 1. juna, dok je sa redovnim avio-saobraćajem započela 10. juna 2021. Air Montenegro je do sada prevezao preko 76.000 putnika i ostvario više od 1.000 letova, čime je za 30 odsto premašio očekivane rezultate, prenosi eKapija.\nTokom ljetnje sezone Air Montenegro je imao redovne linije ka Beogradu, Banjaluci, Ljubljani, Frankfurtu i Istanbulu, dok će u zimskoj sezoni letjeti ka Beogradu, Istanbulu i Ljubljani.\n“S obzirom na to da je naša osnovna uloga kao nacionalnog avio prevoznika, promocija Crne Gore kao destinacije i podrška crnogorskoj ekonomiji, ove godine uložili smo posebne napore da aktuelizujemo i ski-ponudu. Napravili smo saradnju sa brojnim, kako lokalnim tako i regionalnim, partnerima koji u svom dijapazonu poslova imaju ski-ponudu. Vjerujemo da će ovakve saradnje omogućiti proširenje turističke ponude u postsezoni, a važno nam je da ljudi u regionu imaju percepciju o Crnoj Gori kao destinaciji koja može da pruži različite sadržaje”, dodao je Todorović.\nPOJMOVIair montenegro air montenegro beograd\nPrevious Coca-Cola upravo kupila konkurentsku kompaniju za 5,6 milijardi dolara\nSljedeći Met Dejmon novi ambasador kriptovaluta\nTodorović: Dokapitalizacija zavisi od Vladine odluke za „Čarlija”\n“Air Montenegro” odustao od kupovine trećeg aviona za svoju flotu “embraera E-195”


Komitet UN za prava deteta usvojio "Zaključna zapažanja" o stanju dečijih prava u Srbiji - Mreža organizacija za decu Srbije\nKomitet UN za prava deteta usvojio „Zaključna zapažanja“ o stanju dečijih prava u Srbiji\nKomitet Ujedinjenih nacija za prava deteta usvojio je “Zaključna zapažanja” povodom objedinjenog Drugog i trećeg periodičnog izveštaja o primeni Konvencije o pravima deteta Vlade Republike Srbije na sednici održanoj 3. februara 2017. godine. Usvajanju ovog dokumenta prethodila je sesija Komiteta posvećena stanju dečijih prava u Srbiji održana 24. januara u Ženevi na kojoj je učestvovala i delegacija Vlade.\nKomitet je u svojim zapažanjima pohvalio napredak koji je od poslednjeg izveštajnog perioda ostvaren, ali i primetio da određene preporuke iz 2008. godine nisu u potpunosti sprovedene. Komitet je s tim u vezi pozvao državne organe da nastave da rade na usklađivanju zakonodavstva sa principma i odredbama Konvencije, što bi podrazumevalo i donošenje sveobuhvatnog pravnog akta posvećenog pravima deteta i usvajanja zakonske definicije pojma “dete” usklađene sa članom 1. Konvencije.\nZamena i obezbeđivanje resursa za sprovođenje Nacionalnog plana akcije za decu\nGlavna zapažanja i preporuke Komiteta u pogledu strateškog i institucionalnog okvira državne politike u oblasti prava deteta tiču se Nacionalnog plana akcije za decu i Saveta za prava deteta. Komitet je pozvao Vladu da usvoji novi okvirni dokument koji će zameniti Nacionalni plan akcije za decu koji je istekao 2015. godine, kao i da obezbedi odgovarajuće resurse za njegovo sprovođenje. Kada je reč o Savetu za prava deteta, Komitet je primetio da se radi o pretežno savetodavnom telu koje se sporadično sastaje. Komitet je zato predložio da se ojača ulogu Saveta kao bi on prerastao u koordinaciono telo koje ima odgovarajuće nadležnosti i resurse potrebne za usklađivanje međusektorske saradnje u vezi sa sprovođenjem Konvencija.\nDokument Komiteta sadrži i brojna zapažanja i preporuke koje se odnose na određena specifična pitanja. Komitet je preporučio da se ubrza donošenje Zakon o zaštitniku prava deteta i da se obezbedi da taj organ ima ovlašćenje da postupa po pojedinačnim pritužbama deca. Osim toga, Komitet je preporučio da se fizičko kažnjavanje dece izričito zabrani zakonom, kao i da se iz Porodičnog zakona izbace izuzeci koji dopuštaju stupanje u brak pre navršene 18. godine.\nVeća podrška za decu smeštenu u rezidencijalnim ustanovama i poboljšati uslove za dostojanstven život dece\nKomitet je izrazio zabrinutost zbog toga što su deca sa smetnjama u razvoju i dalje zastupljena u većem procentu u rezidencijalnom smeštaju i preporučio da se pod hitno smanji broj dece mađe od 3 godine koja se zbrinjavaju u rezidencijalnim ustanovama. Takođe, Komitet je pozvao da se poštuju odredbe Zakona o socijalnoj zaštiti koje predviđaju da broj dece smeštene u ovim ustanovama ne može biti veći od 50, kao i da se unapredi sistem zaštite dece smeštene u ustanovama i alternativnim oblicima zbrinjavanja od nehumanog postupanja.\nOdređene preporuke Komiteta tiču se i socijalnih davanja. Komitet je preporučio da se obezbedi veća podrška deci koja žive ispod linije siromaštva, porodicama samohranih roditelja, porodicama sa četvoro i više dece i porodicama sa decom sa smetnjama u razvoju, odnosno da se osigura da novčana socijalna pomoć i dečiji dodatak pokrivaju realne troškove dostojanstvenog života dece.\nDokument Komiteta možete pogledati OVDE.\nKonvencija o pravima deteta Socijalna davanja Usluge socijalne zaštite Zaštita dece od nasilja\nPredstavljen Katalog asistivne tehnologije


Počela uzorkovanja i mjerenja radioaktivnosti u Dvoru - Glas Srpske\nSrna 25.10.2020 20:47\nDVOR - Na području opštine Dvor i na Trgovskoj gori, gdje je planirana izgradnja centra za zbrinjavanje radioaktivnog otpada, započeta su uzorkovanja i mjerenja radioaktivnosti za definisanje nultog ili postojećeg stanja, objavljeno je na internet stranici hrvatskog Fonda za finansiranje razgradnje i zbrinjavanja radioaktivnog otpada i istrošenog nuklearnog goriva Nuklearne elektrane Krško.\nPrikupljaju se uzorci površinskih voda i sedimenata, bunarske vode, zemljišta, poljoprivrednih proizvoda i šumskih plodova, meda i drugih pčelinjih proizvoda.\nNavedeno je da se ova mjerenja planiraju provoditi u periodu od godinu dana, a vrše ih radnici Instituta za medicinska istraživanja i medicinu rada, Instituta “Ruđer Bošković” i Agronomskog fakulteta Univerziteta u Zagrebu.\nFond je obrazožio da su uzorci zemljišta uzeti sa dvadesetak tačaka na lokaciji Čerkezovac, te u bližoj i daljoj okolini od velike važnosti za definisanje prirodne radioaktivnosti u okolini.\nNa području opštine Dvor, posebno uz transportne puteve i veća naselja, kao i na samoj lokaciji Čerkezovac postavljena su 34 pasivna uređaja za mjerenje doze zračenja u okolini. Postavljeni su totalizator, stanica za uzorkovanje vazduha i sistem za mjerenje ambijentalne brzine doze.


PODRŠKA LOKALNE UPRAVE PRIVREDNICIMA UGLJEVIKA - UGLJEVIK.INFO\nNačelnik opštine Ugljevik Vasilije Perić rekao je da su mjere zaštite protiv virusa korona uticale na pad privredne aktivnosti na području ove opštine gdje u martu mogućnost da radi nije imalo 207 radnika, a u aprilu 167 radnika.\nPerić je rekao da opština Ugljevik priprema paket mjera pomoći privrednim subjektima koji nisu imali priliku da rade u vrijeme epidemije.\n“U skladu sa mjerama pomoći privredi koje će preduzeti Vlada Republike Srpske očekujemo da će ovim privrednicima biti uplaćena određena novčana sredstva za isplatu doprinosa za radnike koji nisu imali mogućnost da posluju”, naveo je Perić.\nPrema njegovim riječima, mjere koje su donijeli republički i opštinski štabovi za vanredne situacije uticale su da od polovine marta u Ugljeviku bude zatvoreno 11 pravnih lica sa ukupno 58 zaposlenih i 73 preduzetničke radnje sa 149 zaposlenih, dok u aprilu nije radilo osam pravnih lica sa 51 radnikom i 59 preduzetničkih radnji sa 116 zaposlenih.\nPerić očekuje da će se ukidanjem mjera početi vraćati privredna i uslužna aktivnost i da će za određeni vremenski period dostići nivo iz prethodnog vremena.\nNačelnik Ugljevika zahvalio je sugrađanima za disciplinu koju su pokazali u borbi protiv virusa korona i izrazio zadovoljstvo što u ovoj lokalnoj zajednici nema zaraženih lica.\nPrema podacima opštinske uprave, u Ugljeviku su tokom marta i aprila privremeno odjavljene četiri preduzetničke radnje i 15 radnika.


Za podsticajna sredstva u poljoprivredi iz budžeta grada 50 miliona dinara – Veliki Park\nZa podsticajna sredstva u poljoprivredi iz budžeta grada 50 miliona dinara\nGradsko veće na sednici održanoj 28. marta donelo je zaključak o raspisivanju i objavljivanju devet javnih poziva za podnošenje zahteva za dodelu podsticajnih sredstava za realizaciju mera iz Programa podrške za sprovođenje poljoprivredne politike i politike ruralnog razvoja grada Kragujevca za tekuću godinu.\nJavni pozivi odnose se na regresiranje reproduktivnog materijala – prvog veštačkog osemenjavanja umatičenih krava i junica, dodelu podsticajnih sredstava za investicije u fizičku imovinu poljoprivrednih gazdinstava – nabavku nove traktorske priključne mehanizacije, kao i nabavku mašina i opreme za stočarstvo.\nPodsticajna sredstva obezbeđena su za podizanje i opremanje plastenika, podizanje novih višegodišnjih zasada voćaka i vinove loze, kao i nabavku opreme za navodnjavanje.\nTri javna poziva za dodelu podsticajnih sredstava namenjena su za nabavku priplodnih grla goveda, ovaca i svinja koje se koriste za proizvodnju mesa, nabavku opreme za pčelarstvo kao i upravljanje rizicima odnosno osiguranje useva, plodova i životinja.\nZa realizaciju mera iz Programa podrške za sprovođenje poljoprivredne politike i politike ruralnog razvoja, u budžetu grada opredeljeno je 33 miliona dinara.\nČlanovi Gradskog veća doneli su i zaključak o raspisivanju i objavljivanju Javnog poziva za podnošenje zahteva za dodelu podsticajnih sredstava za sprovođenje poljoprivredne politike i politike ruralnog razvoja u okviru mere – održivo korišćenje poljoprivrednog zemljišta – Unapređena primena dobre poljoprivredne prakse. Za tu namenu u budžetu grada planirano je 17 miliona dinara.\nSvi Javni pozivi biće objavljeni na zvaničnoj internet stranici grada Kragujevca: www.kragujevac.rs i oglasnim tablama mesnih kancelarija i mesnih zajednica na seoskom području, najkasnije do 30.marta 2022. godine.\nRok za podnošenje zahteva počinje da teče od dana objavljivanja javnog poziva pa do utroška sredstava planiranih za ove namene.\nDetaljnije informacije, kao i dodatna pojašnjenja po ovom javnom pozivu mogu se dobiti u kancelariji 406/IV sprat, zgrada organa Grada, Trg slobode 3, Kragujevac, svakog radnog dana, neposredno ili na telefon: 034/306 -187 od 8.00 -15.30 časova.\nCategories:\tDruštvo, Kragujevac, UDARNO-NASLOVNA SLAJDER, Vesti\t/ No Responses / by Milan 29 марта, 2022


Podaci Fridom hausa\nProšlu godinu u svetu su obeležile dve najveće pretnje po globalnu demokratiju - populizam i autokratizam (totalitarizam), navodi se u izveštaju američke nevladine organizacije “Fridom haus”. Što se tiče političkih prava i sloboda civilnog društva, nekoliko zemalja koje su ranije rangirane kao "slobodne", kao što su SAD, Srbija, Brazil, Češka Republika, Francuska, Mađarska, Poljska zabeležile su pogoršanje u ovim oblastima.\nOd trenutka kada je pre 11 godina započeo proces urušavanje prava i sloboda, on je kontinuiran, navodi se u izveštaju, a pad je zabeležen u u čak 109 država, dok je 60 zemalja ostvarilo pozitivne pomake.\nNajgore plasirani regioni u prošloj godini su Bliski Istok, Severna Afrika i Evroazija, dok su evropske zemlje zabeležile najveći pad u pravima i slobodama u protekloj deceniji.\nU vodećim demokratijama vlada teskoba i neodlučunost, pogotovo nakon referendumske odluke Velike Britanije da napusti EU, do niza antidemokratskih poteza nove vlasti u Poljskoj, napretka ksenofobičnih, nacionalističkih stranaka u drugim državama Evrope i pobede Donalda Trampa na američkim predsedničkim izborima.\nRusija je nastavila da nipodaštava neprijatelje i ometa političke procese u SAD i drugim demokratskim zemljama, osnažila je svoju vojnu podršku Asadovoj diktaturi u Siriji, i učvrstila je ilegalnu okupaciju ukrajinskih teritorija. Kina takođe krši međunarodno pravo, ignorišući odluku tribunala protiv svojih proširenih potraživanja suvereniteta nad Južnim kineskim morem. Uočeno intenziviranje represije nad neistomišljenicima unutar same zemlje, navodi se u izveštaju Fridom Hausa.\nNacionalističke i populističke stranke su ojačale u Britaniji, Nemačkoj, Francuskoj i drugim zemljama tokom 2016, što je rezultiralo slomom tradicionalne desno-leve podele i dovelo u pitanje da li će opstati stabilne vlade i snažne opozicije. Zbog svih ovih događaja, ne može se više sa uverenošću govoriti o trajnosti Evropske Unije, kao ni uvođenju demokratskih i humanitarnih prioriteta u spoljnu politiku SAD, procenjuje se u izveštaju.\nNa Balkanu su fer izborni procesi i vladavina prava dodatno pogoršani nakon što je EU zanemarila svoju ulogu u promociji demokratije među državama koje žele da joj se priključe, zaključak je izveštaja za region.\nMeđu slobodnim državama su Srbija i Hrvatska, dok su kao delimično slobodne navedene Bosna i Hercegovina, Makedonija, Crna Gora i Kosovo.\nOd 195 zemalja koje su ušle u procenu za prošlogodišnji izveštaj, 87 država su označene kao slobodne, 59 njih kao delimično slobodne i 49 kao neslobodne.\nEvroazija je podeljena između demokatski orijentisanih i rigidnih autokratija, dok se Ukraijna, Gruzija i Moldavija se, prema izveštaju, bore za pomake u krhkim demokratijama, a lideri Azerbejdžana, Tadžikistana i Kirgizstana su preduzeli korake da bi ojačali svoju vlast i to usred ekonomske i političke nesigurnosti.\nNajmanje slobodne zemlje po rangiranju Fridom hausa su Sirija, Eritreja, Severna Koreja, Uzbekistan, Južni Sudan, Turkmenistan, Somalija, Sudan, Ekvatorijalna Gvineja, Centralnoafrička republika i Saudijska Arabija.\nU neslobodnim zemljama živi 2,6 milijardi ljudi što je 36 posto svetske populacije, ali od tog broja polovina živi u jednoj zemlji - Kini.


U Svetosavskom parku održana još jedna Akcija „Medijana za bebu više“\nAkcija čišćenja priobalja i korita Suvodolskog potoka u okviru nacionalne kampanje „Očistimo reke Srbije“ - Karavan inspekcijskih službi Nišavskog upravnog okruga posetio Gradsku opštinu Medijana - Utakmicom u basketu između ekipa Gradske opštine Medijana i Udruženja građana Brzog Broda otvoren novi teren u ovom naselju - JAVNI POZIV - Povodom odlaska učenice ETŠ „Mija Stanimirović“, Jelene Zdravković, na Olimpijadu robotike u Dubaiu, u Gradskoj opštini Medijana priređen prijem - Tradicionalno, na zatvaranju Desetog Sajma automobila, Gradska opština Medijana proglasila najlepši automobil i najbolji štand - Predsednik Gradske opštine Medijana Nebojša Kocić na otvaranju jubilarnog Auto-moto festa, najposećenije sajamske manifestacije u Nišu - Sastanak opštinskog rukovodstva sa profesionalnim upravnicima stambenih zajednica na području Gradske opštine Medijana i direktora javno komunalnih preduzeća - Gradska opština Medijana predstavila bilbord na kojima su učenici generacije osnovnih i srednjih škola sa područja opštine u školskoj 2018/2019. godini - U utorak, 1. oktobra,na terenima Osnovne škole „Dušan Radović“, zatvara se Šesti Medijana sport fest 2019. -\nJoš jedna Akcija „Medijana za bebu više“ održana je u Svetosavskom parku, u organizaciji Gradske opštine Medijana i Komisije za mlade i pronatalitetnu politiku ove opštine, uz učešće oko 200 mališana. Cilj akcije je da se ukaže na značaj proširenja porodice i roditeljstva, a u skladu sa državnom strategijom u oblasti pronatalitetne politike koja ima prioritet u radu centralne niške opštine.\nPredsednik Gradske opštine Medijana Nebojša Kocić uručio je pet zlatnih medalja svim učesnicima puzanja, jer su svi, kako je objasnio - i pobedili. To su Dušan Milojković, Tara Jovanović, Luka Jovanović, Lazar Cvetković i Dara Pavlović.\nKocić je podsetio je da je najveća niška opština peta u Srbiji po izdvajanjima za najmlađe, po istraživanju Pokreta za decu tri plus iz Čačka, i da drži korak sa jedinicima lokalne samouprave, iako to nije.\n-Uz pomoć koju odobravamo bračnim parovima da dođu do potomstva sa 200 hiljada dinara, stipendiramo studente sa oko 11.500 dinara i to 12 meseci, pomažemo talentima. Dajemo 120 hiljada dinara za trećerođenu bebu u porodici i deset hiljada za prvorođenu u nedelji, podsetio je Kocić.\n- Ovakve akcije su već tradicija, ovo je peta po redu, i namenjena je deci. Kao što vidimo, najmlađi uživaju u druženju sa maskotama, oni malo stariji rade neke korisne stvari, a mame i tate uživaju u celom događaju, dodao je prvi čovek niške opštine.\nU manifestaciji su učestvovali najmlađi sugrađani Gradske opštine Medijana, mališani iz Predškolske ustanove „Pčelica“, roditelji. Uz takmičenje beba u puzanju deca su učestvovala i u zanimljivom programu. Učesnici manifestacije koja uvek okupi veliki broj mališana i privuče veliku pažnju građana nagrađeni su slatkišima. Gradska opština Medijana prepoznatljiva je godinama po izdvajanjima u oblasti populacione politike i posvećenosti novim generacijama. Uz izdvajanja iz budžeta, velika pažnja se posvećuje druženju najmlađih i njihovoj socijalizaciji kroz najrazličite aktivnosti, kao što su događaji pod sloganom „Medijana za bebu više“.


ZA POSLJEDNJU DECENIJU, NITI JEDNO ČISTO POZITIVNO MIŠLJENJE ZA OPŠTINE I GRADOVE FBIH\nCentri civilnih inicijativa (CCI) danas su na press konferenciji predstavili nalaze Analize revizorskih izvještaja jedinica lokalne samouprave u Federaciji Bosne i Hercegovine.\nUred za reviziju institucija FBiH u posljednjih 10 godina revidirao je 64 od ukupno 80 jedinica lokalne samouprave, dok preostalih 16 jedinica nisu bile predmet finansijske kontrole. U posmatranom periodu, niti jedna lokalna samouprava nije dobila čisto pozitivno mišljenje Ureda za reviziju, a posebno zabrinjava da su za finansijske izvještaje i usklađenost sa zakonima dobile 27 puta negativno mišljenje. Tim povodom, CCI ukazuju na potrebu provođenja finansijske revizije svake jedinice lokalne samouprave barem jednom u četvorogodišnjem mandatu.\nNajčešće nepravilnosti uočene su kod nepostupanja u skladu sa Zakonom o budžetima u FBiH jer institucije nisu primjenjivale zakonske odredbe prilikom pripreme, izrade i donošenja budžeta, kao i kod budžetskog izvještavanja. Također, navodi se česta zloupotreba Zakona o javnim nabavkama – tako što institucije nisu primjenjivale odgovarajuće postupke javnih nabavki, niti su poštovale odredbe zaključenih ugovora.\nNalazi Analize također ukazuju na potrebu aktivnijeg pristupa nadležnih institucija u procesuiranju i sankcionisanju odgovornih osoba koje ne postupaju u skladu sa zakonima. Pogotovo bi se to trebalo odnositi na rukovodioce institucija koji iz godine u godinu ponavljaju prekršaje. CCI upozorili su da iako revizorski izvještaji ukazuju na niz nepravilnosti, u pojedinim lokalnim jedinicama na kandidatskim listama za predstojeće izbore naći će se grado/načelnici u toku čijih su mandata institucije dobile negativno mišljenje ili mišljenje sa rezervom za finansijsko poslovanje i usklađenost sa zakonima.\nU svojim izvještajima Ured za reviziju uputio je 1647 preporuka za uklanjanje uočenih nepravilnosti, međutim manje od 45% preporuka je u cijelosti implementirano. U cilju ozbiljnijeg pristupa ovom problemu te povećanju nivoa implementacije revizorskih preporuka i otklanjaju uočenih nepravilnosti, potrebno je uvesti mehanizam kontrole provođenja revizorskih preporuka. Dodatno, analiza ukazuje da značajan dio institucija nije postupio po zakonskoj obavezi i nije dostavio akcioni plan za prevazilaženje slabosti, neregularnosti i prekršaja koje su identifikovane u revizorskim izvještajima.\nZabrinjava činjenica da veći broj lokalnih parlamenata u FBiH uopšte ne razmatra revizorske izvještaje, niti procesu revizije pristupa na ozbiljan i odgovarajući način. Razlog tome jeste i činjenica da zakonski okvir ne omogućava sankcionisanje institucija koje ne dostave plan uklanjanja uočenih nepravilnosti. Tim povodom, CCI ukazuju na potrebu za uključivanje mjera sankcionisanja lokalnih jedinica u okvir postojećih zakona. Također nužno je potreban efektivniji pristup u implementaciji revizorskih preporuka, te veća odgovornost lokalnih parlamenta i njihova aktivniju ulogu u razmatranju nalaza i implementaciji revizorskih preporuka.\nKako bi cjelokupan proces revizije uticao na transparentnije, odgovornije i pravilnije trošenje javnih sredstava potrebno je inicirati intenzivniju saradnju svih aktera procesa javne revizije. Veća odgovornost lokalnih jedinica da implementiraju preporuke i uklone nepravilnosti u konačnici bi značajno doprinijela kvalitetu života građana u lokalnim sredinama.


Rekao je da pretnje izrečene nisu bezazlene, da je generalno bezbednost dobra ali da ih ne treba zanemariti. U svakom slučaju , upućene pretnje imaju za cilj izazivanje straha kod naroda ali i u propagandne svrhe, u smislu da će se neko i priključiti njihovoj organizaciji, zainteresovati.\nNaravno da smo mi u ovom slučaju samo nemi posmatrači i nadam se da o tome vodi računa onaj ko treba ,i da će sve uraditi kako bi ovom narodu obezbedili sigurnost, bar od tog zla. Šta drugo, mogu samo da i dalje ignorišem postavljene statuse na internetu, jer mi je tako lakše...\nUvek sam bio pristalica predupređenja sukoba tako da bih predložio da neko "dobaci" ISIL-u kopiju Good Kill filma iz 2014 koliko da pomognem identifikaciji vinovnika većine zla već decenijama. Smatram prilično neverovatnim napad većih formacija na Srbiju, pre mi sve liči na "kuresanje" nekih klinačkih bolesnika.


Naslovna / Fudbal / Svet / Dinamo završio svoju odiseju u Evropi - Kapa dole majstori!\n2019-03-15 00:04 > 00:14\nFudbaleri Dinama iz Zagreba poraženi su posle produžetka od Benfike sa 3:0 u revanš utakmici osmine finala Lige Evrope.\nKONAČNO JE DOŠLO VREME DA IMAMO NAJBOLJU REPREZENTACIJU\nEkipa iz Zagreba imala je povoljan rezultat do 70. minutu, međutim onda su primili pogodak i sve je postalo teže. Žonas je postigao gol kojim je Benfika, u ukupnom rezultatu, izjednačila na 1:1 i kako do isteka 90. minuta nije bilo golova, ušlo se u produžetak.\nTreba napomenuti da je klub iz Lisabona bio bolji protivnik u regularnom delu meča, ali se Dinamo dobro držao i zasluženo su izborili produžetak. Odmah na startu dodatnih trideset minuta domaći sastav uspeo je da slomi otpor Zagrepčana. Fero je u 94. minutu postigao fenomenalan pogodak, dok je Stojanović deset minuta kasnije dobio crveni karton.\nDinamo je gubio sa 2:0 i imali su igrača manje. Nemoguća misija. Da bude još gore, Grimaldo je u 105. minutu postigao gol za 3:0 i tu je bio kraj meča. Dinamo je u produžetku propustio neverovatne zicere i kada to ne uspete da iskoristite, onda je poraz neminovan.\nNajsmešniji penal u istoriji u režiji fudbalera sa Kosova!\nPrethodna Đurđić i Ibrahimović u tandemu, šta kažete?


Smart School Nastavljamo u virtuelnim učionicama - Smart School\nSmart School > Nastavljamo u virtuelnim učionicama\nNastavljamo u virtuelnim učionicama\nS obzirom na uvođenje vanrednog stanja u Republici Srbiji, obaveštavamo Vas da će škola kompjutera Smart School preći na rad u virtuelnim učionicama!\nObuke koje su trenutno u toku i koje su najavljene za naredni bliski period, dalje će se sprovoditi isključivo u našim on-line učionicama! Polaznici kurseva čija je realizacija već započeta će biti telefonski obavešteni u toku dana o daljim aktivnostima.\nStručni timovi iz škole kompjutera Smart School, dodatno su opremljeni potrebnim virtuelnim učionicama preko Zoom aplikacije, kojima možete pristupiti sa bilo kog mesta i uređaja.\nMetodologija i tehnika rada u virtuelnim učionicama nam nije nepoznata, tako da će kvalitet predavanja biti kao i do sad na visokom nivou.\nSvi test centri u Smartu biće zatvoreni do kraja trajanja vanrednog stanja od srede, 17. marta 2020. Molimo sve kandidate koji imaju zakazane termine da svoj termin prenesu na neki drugi period prateći aktuelnu situaciju u zemlji.\nKontakti za dodatna pitanja:\nLjubica Kremenović 065 4728 200\nMarina Telpinger 065 4728 202\nDirektor edu centra Smart School:\nDanijela Rakita 065 4728 223\nIT menadžer – Biti ili ne biti, pitanje je sad\nNajava Online obuka u narednom periodu


Upravni odbor Narodne biblioteke Srbije, bez ikakvog obrazloženja i navođenja pravnog osnova, odbio je kandidaturu istorčara Dejana Ristića, koju je uputio na Javni konkurs za izbor upravnika NBS.\nKao razlog za odbijanje Ristićeve kandidature, Upravni odbor je naveo da nije dokazao da poseduje najmanje deset godina radnog iskustva u kulturi, od toga najmanje četiri godine na poslovima rukovođenja u ustanovi kulture.\nPodsećamo istoričar Dejan Ristić jedno vreme je bio je i državni sekretar u Ministarstvu kulture i informisanja. Autor većeg broja naučnih radova iz oblasti savremene istorije i kulture sećanja. Osnivač Fondacije NBS i utemeljivač Nacionalnog dana knjige. U vreme njegovog v. d. upravničkog mandata od 2012. do 2013. Narodna biblioteka Srbije dobila čitav niz visokih državnih i društvenih priznanja.\n-Dostavio sam čak šest različitih potvrda i time dokazao da ispunjavam navedeni uslov.Ne bih želeo da ni na koji način spekulišem u vezi sa eventualnim razlozima i motivima za ovakav ,,previd“ koji je načinio Upravni odbor NBS, ali takav njegov postupak budi razumnu sumnju u zakonitost čitavog procesa izbora upravnika NBS, kaže za naš portal Dejan Ristić.\nDejan Ristić podneo je danas prigovor Ministarstvu kulture i infomisanja.\nNa javni konkurs raspisan 8. aprila u zakonskom roku od 15 dana do 23. aprila stiglo je pet prijava. Prema uslovima konkursa, kandidati treba da imaju visoko obrazovanje u okviru društveno-humanističkih nauka i umetnosti na osnovnim akademskim studijama, najmanje deset godina radnog iskustva, od toga minimum četiri godine na poslovima rukovođenja u ustanovama kulture ili u nastavno-naučnim ustanovama društveno-humanističkog smera, da znaju jedan svetski jezik, imaju državljanstvo Republike Srbije i opštu zdravstvenu sposobnost. Uz sva potrebna dokumenta trebalo je da dostave i predlog Programa rada i razvoja Biblioteke za period od četiri godine i radnu biografiju.\nUO će uz navedene uslove, posebno ceniti i „kvalitet i održivost ponuđenog predloga Programa rada i razvoja Biblioteke za period od četiri godine, znanje još jednog svetskog jezika, kao i činjenicu da li je kandidat intelektualac potvrđenog renomea koji svojim delom reprezentuje srpsku kulturu“.\nInteresantno je da je zbog kandidature za novog upravnika NBS dosadašnji predsednik Upravnog odbora NBS, kriminolog Miloš Janković podneo ostavku. Prema nezvaničnim saznanjima Danas, konkurisali su i dosadašnji upravnik Laslo Blašković, načelnik Centra za uzajamnu katalogizaciju Srbije u NBS Milorad Vučković i zamenik upravnika Univerzitetske biblioteke Beograd Adam Sofronijević.\nUpravni odbor NBS ima zadatak, da u skladu sa zakonom, do 23. maja Ministarstvu kulture i informisanja dostavi zapisnik o obavljenim razgovorima i obrazloženi predlog liste kandidata, po azbučnom redu, sa mišljenjem o stručnim i organizacionim sposobnostima svakog od njih. Iako je Miloš Janković podneo ostavku na ovu dužnost da bi se kandidovao za upravnika, u Ministarstvu kulture i informisanja kažu da UO ima mandat da predloži novog upravnika, kog na predlog Ministarstva zvanično Vlada Srbije imenuje na četiri godine.\nPrema zakonu, ukoliko UO NBS utvrdi da kandidati ne ispunjavaju tražene uslove, Ministarstvo ne prihvati predloženu listu ili Vlada Srbije ne imenuje upravnika sa liste kandidata, smatra se da javni konkurs nije uspeo.\nTagovikonkurs Narodna biblioteka Srbije upravnik


„Od provajdera smo danas dobili potvrdu da su oba sajta koja se nalaze na istom hostingu hakovana 19. ovog meseca. Mi smo tek danas primetili da sajtovi ne rade, jer su to sajtovi koje ne otvaramo svakodnevno, već kada organizujemo događaje u Medija centru i potom pripremamo izveštaje o tome za sajt, kao što smo danas imali debatu koju je trebalo da postavimo na sajt. Takođe, sajt slobodnosrpski.com koristimo samo za postavljanje emisije jednom nedeljno,“ kazao je Ničić u izjavi za KoSSev.\nSajt „Slobodno srpski“ je i u prošlosti bio pod hakerskim napadom. Bilo je to 30. januara prošle godine, posle ubistva Olivera Ivanovića, kada je u emisiji Slobodno srpski gostovao predsednik Građanske inicijative „Za naš Zvečan“ Dragiša Milović. Upravo je to razlog da Ničić posumnja da su i ovog puta verovatno u pitanju isti motiv i počinioci.\n“Verovatno su ovo uradili isti počinioci kao i prošle godine. Mislim da je motiv prošle godine bio gostovanje Dragiše Milovića, gde je glavna tema emisije bila ubistvo Olivera Ivanovića. Takođe mislim da je i sada sličan motiv za obaranje sajta jer je usledio dan nakon što je Oliver Ivanović posthumno od Udruženja novinara Srbije na Kosovu čiji sam predsednik dobio priznanje Beli Božur za najbolju saradnju sa medijima i novinarima. Zato mislim i sumnjam da to dolazi od istih počinilaca“.\nBudimir Ničić je prošle godine hakovanje sajta prijavio Kosovskoj policiji.\nČaglavica Emisija "Slobodno srpski" Hakerski napad Kossev Medija centar Čaglavica\n← Ćosić: Vučićev nastup u Davosu epski cinizam\nKljajić: Većina ljudi u Srbiji ne razaznaje medije →


Đuričić ipak neće biti trener Napretka - KruševacGrad\nNapredak demantovao dolazak Milana Đuričića na mesto šefa stručnog štaba, ostaje dilema ko će naslediti Gorana Stevanovića\nSada je već izvesno da Napredak prvenstvo Super lige Srbije neće nastaviti sa Goranom Stevanovićem na trenerskoj klupi, ali je i dalje neizvesno ko će ga na tom mestu zameniti. Informaciju da će bivši pomoćnik Sava Miloševića Milan Đuričić „Đumi“ posle Radničkog iz Niša preuzeti tim iz Kruševca -demantovana je u samom Napretku.\n– Trebalo je da sednemo i dogovorimo detalje oko transfer i liste želja, ali Stevanović se nije pojavio na zakazanom sastanku. U telefonskom razgovoru, potom, kazao je da ne vidi sebe više u srpskom fudbalu i da je odlučio da ide – rekao je tim povodom sportski direktor Kluba Bojan Miladinović.\nOstaje dilema sa kim će Napredak ući u februaru u drugi deo prvenstva, odnosno mesec dana ranije početi sa pripremama. Miladinović kaže da se neće dugo čekati ime novog šefa struke, ali je i demantovao da će Milan Đuričić „Đumi“ posle Radničkog iz Niša sada sesti na klupu Napretka. Kako je još dodao, ima dosta zainterespnih kandidata, a u Napretku žele stručnjaka koji sebe u ovom Klubu sagledava na duži period.\n07.09.2021 0 456\n21.08.2021 0 144\n06.08.2021 0 526\n29.07.2021 0 192\n27.07.2021 0 757\n25.07.2021 0 288\n26. oktobra 2021., 12:50


Anarhističko rešenje za krizu: Ne plaćajte dugove\nNajbolji način da se izađe iz globalne finansijske krize je da svi prestanu da otplaćuju dugovanja bankama, poruka je sa velikog skupa anarhista, održanog u Sen Imijeru u Švajcarskoj.\nNa sastanku Internacionale anarhističkih federacija konstatovano je da je od izbijanja krize 2008. godine pokret znatno omasovljen, a skupu u Švajcarskoj prisustvovali su i predstavnici pokreta Okupiraj Volstrit.\n- Ni centa kreditorima - poruka je jednog od vodećih ideologa anarhističkog pokreta Aristida Pedraze.\nPrema njegovim rečima, jedini način da se razreši dužnička kriza je da svi dužnici prestanu da servisiraju svoje dugove.\nNjegov kolega iz Anarhističke federacije Fred Gateron istakao je da lideri vodećih evropskih zemalja nisu pronašli odgovor na krizu i pozvao radnike širom sveta da krenu u generalni štrajk i građansku neposlušnost, kako bi se konačno srušio kapitalizam.\nMeđunarodni anarhistički pokret osnovan je u Sen Imijeru pre 140 godina i u to vreme je bio rekacija na levičarske teorije Karla Marksa i Fridriha Engelsa, koje, prema mišljenju anarhista, ne mogu da dovedu do suštinskih promena.


NACRT ZAKONA O OPŠTEM UPRAVNOM POSTUPKU: ODRżAN KONSULTATIVNI SASTANAK NA TEMU ANALIZE PONUđENIH REšENJA U OVOM PROPISU\nU organizaciji Ministarstva državne uprave i lokalne samouprave (MDULS) i Stalne konferencije gradova i opština, 24. novembra 2015. godine, održan novi u nizu konsultativnih sastanaka na temu analize ponuđenih rešenja u Nacrtu zakona o opštem upravnom postupku. Sastanku su prisustvovali predstavnici lokalnih samouprava, Ministarstva unutrašnjih poslova, Agencije za privredne registre, Republičkog geodetskog zavoda, Republičkog fonda za penzijsko i invalidsko osiguranje, Centralnog registra obaveznog socijalnog osiguranja i Privredne komore Srbije.\nDržavni sekretar u MDULS, Želјko Ožegović, podvukao je potrebu za donošenjem novog Zakona o opštem upravnom postupku (ZUP), budući da su određena rešenja iz važećeg Zakona o opštem upravnom postupku ("Sl. list SRJ", br. 33/97 i 31/2001 i "Sl. glasnik RS", br. 30/2010) prevaziđena i zastarela. On je dodao da je ZUP važno ogledalo države prema građanima, koji se posebno posmatra kroz prizmu modernizacije države, reforme javne uprave, evrointegracija i opšteg ekonomskog oporavka zemlјe.\n"Izuzetno je značajno da se uvidi neophodnost promene u načinu rada u državnoj upravi, gde prioritet mora biti orijentisanost ka građanima. To će posebno ogledati u promeni svesti činovnika i državnih službenika. Oni moraju biti na usluzi građanima", rekao je Ožegović.\nSastanak je bio podelјen na nekoliko radnih celina u kojima se diskutovalo o primeni odredaba članova koji se odnose na razmenu podataka iz službenih evidencija, prepoznavanje klјučnih problema, razmenu iskustava i analizu primera dobre prakse. Svoja pozitivna iskustva u razmeni podataka iz službenih evidencija i uspostavlјanju jedinstvenog upravnog mesta sa učesnicima su podelili predstavnici lokalnih samouprava iz Šapca, Gornjeg Milanovca i Kralјeva.\nIzvor: Vebsajt Ministarstva državne uprave i lokalne samouprave, 24.11.2015.